**ការសម្ភាសរបស់លោកតាកា ចាន់ថៃ**

ក៖ អ្នកសម្ភាសឈ្មោះជាង ស៊ីអ៊ាវ ខ៖​ អ្នកទទួលការសម្ភាសឈ្មោះលោកតាកា ចាន់ថៃ

គ៖ អ្នកទទួលការសម្ភាសឈ្មោះលោកយាយឃី សឿន។

 ការសង្ខេបប្រវត្តិរបស់លោកតាកា ចាន់ថៃ

 *លោកតាកាចាន់ថៃមានអាយុ៧៥ឆ្នាំនៅក្នុងឆ្នាំ២០២០ មានកូន៩នាក់ ប្រុស៥នាក់, ស្រី៤នាក់, ស្លាប់អស់២នាក់ មានទីលំនៅបច្ចុប្បន្ននៅភូមិអូរយ៉េស ឃុំស្រែសង្គម ស្រុកកោះញ៉ែក ខេត្តមណ្ឌលគិរី។*

ក៖ បាទ! ចឹងជាដំបូងខ្ញុំអរគុណច្រើនតាដែរបានអោយខ្ញុំពិភាក្សាជាមួយតាទាក់ទងពីប្រវត្តិរបស់តាហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសប្រវត្តិរបស់តាអីចឹងហាសណាស់ទុកអោយកូនចៅរបស់តាបានស្គាល់បានដឹងពីមួយជំនាន់ទៅមួយជំនាន់ចឹងហាសណាស់តា?

ខ៖ បាទៗ!

ក៖ បាទ! ចឹងតាយល់ព្រមដើម្បីអោយខ្ញុំដាក់ការសម្ភាសមួយនិងទៅក្នុងវេបសាយសាលាទេតា?

ខ៖ បាទៗ!

ក៖ បាទតាចឹងសំរាប់ខ្ញុំជាអ្នកសម្ភាសតាខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសតាគឺនៅថ្ងៃទី៦ខែ១១ឆ្នាំ២០២០?

ខ៖ បាទ!

ក៖ ហើយការសម្ភាសទាំងអស់និងគឺធ្វើឡើងនៅភូមិហ្នឹងភូមិអីគេតា?

ខ៖ ភូមិអូរយ៉េស។

ក៖ ភូមិអូរយ៉េសណេះតាណេះ?

ខ៖ បាទ!

ក៖ រួចចុះឃុំ?

ខ៖ ឃុំស្រែសង្គម។

ក៖ អូ៎ស្រុកកោះញ៉ែក ខេត្តមណ្ឌលគិរី?

ខ៖ បាទ!

ក៖ ចឹងសំរាប់តាឈ្មោះពេញរបស់តាទាំងត្រកូលឈ្មោះអីគេតា?

ខ៖ ឈ្មោះខ្ញុំនេះ។

ក៖ បាទ!

ខ៖ ឈ្មោះកា ចាន់ថៃណុង។

ក៖ កា ចាន់ថៃណេះតា?

ខ៖ បាទ!

ក៖ រួចចុះមានឈ្មោះហៅក្រៅអត់តា?

ខ៖ អត់មានទេ។

ក៖ អូ៎កាលពីក្មេងធ្លាប់មាននរណាគេហៅឈ្មោះតាអីផ្សេងអត់?

ខ៖ អត់មានទេ។

ក៖ អត់មានទេណេះតាណេះ?

ខ៖ បាទ!

ក៖ អូ៎ចុះតាសព្វថ្ងៃតាអាយុប៉ុន្មានទៅតា?

ខ៖ អាយុចិតប្រាំហើយ!

ក៖ ចិតសិបប្រាំឆ្នាំណេះតាណេះ?

ខ៖ បាទ!

ក៖ អូ៎ចុះតាកើតនៅថ្ងៃខែឆ្នាំណាតាចាំអត់?

ខ៖ អើទៅយកអត្តសញ្ញាប័ននៅលើ។

ក៖ អូ៎មិនបាច់ទេតា?

គ៖ មិនបាច់ទេ។

ក៖ មិនបាច់ក៏បានដែរគ្រាន់តែអើតាប្រហែលៗហាស?

គ៖ ប្រវត្តិឯងតស៊ូ។

ខ៖ តស៊ូអីគេសួរយើងកើត។

គ៖ ឆ្នាំអី?

ខ៖ ឆ្នាំអី?

គ៖ បើឆ្នាំឆ្លូវហើយ!

ខ៖ ឆ្នាំខ្ញុំឆ្នាំឆ្លូវតើ!

ក៖ ឆ្នាំឆ្លូវហោសតា?

ខ៖ ឆ្នាំអើណេះមួយពាន់ប្រាំបួនរយសែប្រាំ។

ក៖ សែប៉ុន្មានតា?

ខ៖ សែប្រាំ។

ក៖ សែប្រាំណេះតាណេះ?

ខ៖ បាទ!

ក៖ អូ៎រួចចុះអើចឹងឆ្នាំច័ន្ទគតិជូត ឆ្លូវ ខាល ថោះតាឆ្នាំឆ្លូវ?

ខ៖ បាទ! ឆ្នាំឆ្លូវ។

ក៖ រួចចុះស្រុកកំណើតដែរតាកើតតាកើតនៅណា?

ខ៖ កើតនៅស្ទឹងត្រែង។

ក៖ អូ៎ស្ទឹងត្រែងហោសតា?

ខ៖ បាទៗ!

ក៖ អូ៎តាអ្នកស្ទឹងត្រែង?

ខ៖ បាទ!

ក៖ រួចចុះអើតាមានបងប្អូនបង្កើតប៉ុន្មាននាក់ទៅ?

ខ៖ បងប្អូនបង្កើតឥឡូវនិងនៅសល់តែពីរនាក់ហ្នឹង!

ក៖ ពីរនាក់ហោស?

ខ៖ បាទ!

ក៖ រួចចុះទាំងអស់ម៉ងប៉ុន្មាននាក់?

ខ៖ ទាំងអស់ណុងវា..។

គ៖ បួននាក់។

ខ៖ បួននាក់។

ក៖ ស្លាប់អស់ពីរហោស?

គ៖ ស្លាប់អស់ពីរចា៎!

ខ៖ បាទ! ស្លាប់អស់ពីរ។

ក៖ អូ៎ចុះមានស្រីប៉ុន្មានប្រុសប៉ុន្មានទៅចឹង?

ខ៖ ស្រីពីរប្រុសពីរ។

ក៖ អូ៎រួចតាកូនទីប៉ុន្មានទៅ?

ខ៖ កូនពៅគេ។

ក៖ ​ពៅគេហោស?

ខ៖ បាទ!

ក៖ អូ៎ចឹងមានន័យថាអ្នកដែរនៅម្នាក់ទៀតបងរបស់តា?

ខ៖ បងគាត់បង។

ក៖ ស្រីឬមួយក៏ប្រុសតា?

ខ៖ ស្រី។

ក៖ ស្រីហោសចឹងមានន័យថាស្លាប់ប្រុសមួយស្រីមួយ?

ខ៖ បាទ!

ក៖ អូ៎ល្អតារួចចុះបងតាដែរស្លាប់និងគាត់ស្លាប់ពេលណាតា?

ខ៖ ស្លាប់ណែជំនាន់ប៉ុលពត។

ក៖ ប៉ុលពតហោសតា?

ខ៖ បាទ! ប៉ុលពតសំលាប់។

ក៖ អូ៎បាទតា!

គ៖ ឆ្នាំចិតសិបប៉ុន្មាន?

ក៖ ឆ្នាំចិតប៉ុន្មានចិតប្រាំហែងចិតប្រាំមួយ?

គ៖ ឆ្នាំចិតពីរ។

ខ៖ ហីចិតមួយ។

ក៖ ចិតមួយមែនប៉ុលពតណាហីតាលុនណុលហី?

ខ៖ ប៉ុលពត។

គ៖ ប៉ុលពត។

ក៖ ប៉ុលពតហោស?

ខ៖ បាទ! ប៉ុលពត។

ក៖ អូ៎រួចចុះអើបងរបស់តាដែរនៅរស់និងឥឡូវគាត់នៅណាម្នាក់ទៀត?

ខ៖ នៅណុងនៅ..។

គ៖ ម៉ែអាពៅហោស!

ខ៖ នៅជាមួយគា្នណុង។

ក៖ អូ៎!

ខ៖ ម៉ែអាពៅមីពៅណុង។

ក៖ បាទៗ! អូ៎ហ្នឹងបងរបស់តា?

ខ៖ បាទ!

គ៖ គាត់មានតែមួយណុង។

ក៖ អូ៎បាទតារួចចុះអើចឹងតាធ្លាប់មានអនុស្សាវរីយ៍អីជាមួយបងប្អូនតាកាលនៅក្មេងអត់តាធ្លាប់ធ្វើអីគេខ្លះជាមួយបងៗតាអីអត់?

ខ៖ មានស្អីគ្មានធ្វើអីផង។

ក៖ ធ្លាប់ទៅស្រែធ្វើស្រែធ្វើចំការរកត្រី?

ខ៖ បាទ! ធ្វើស្រែធ្វើចំការយើងអីធម្មតា។

ក៖ ចឹងហោសតា?

ខ៖ បាទ!

ក៖ អូ៎ប៉ុន្តែបងរបស់តាឥឡូវគាត់មានកូនមានចៅនៅកោះញ៉ែកយើងដែរ?

ខ៖ កោះញ៉ែកយើង។

ក៖ អូ៎បាទតារួចចុះឪពុករបស់តាឈ្មោះអីគេតា?

ខ៖ កា។

គ៖ កាណុង។

ក៖ ប៉ុន្តែឈ្មោះអីគេកាត្រកូលគាត់ហាស?

គ៖ តាៗ!

ខ៖ អត់ដឹងដែរជីតានិងខ្ញុំអត់ដឹងទេ។

គ៖ ជីតាតេងណុងហីតាអីតាតេងហី?

ខ៖ ទេ។

គ៖ អត់ទេអត់ដឹងដែរចឹងដាក់ត្រកូលពុកហ្នឹងហើយ!

ក៖ អូ៎ប៉ុន្តែតែឈ្មោះកាទេណេះ?

ខ៖ បាទ! ឈ្មោះកា។

ក៖ រួចចុះអើចឹងយាយតាខាងឪពុកអត់ស្គាល់ទេ?

ខ៖ យាយតាខាងឪពុកខ្ញុំអត់ស្គាល់។

គ៖ ព្រោះគាត់នៅស្លាប់តាំងពី..។

ខ៖ អត់ទាន់ផងគាត់ស្លាប់មុន។

ក៖ អូ៎ឈ្មោះគាត់ក៏អត់ស្គាល់ដែរណេះ?

ខ៖ បាទ!

ក៖ អូ៎រួចចុះម្ដាយ?

ខ៖ ម្ដាយខ្ញុំឈ្មោះ..។

គ៖ ចិន្តា។

ខ៖ ចិន្តា។

ក៖ ប៉ុន្តែត្រកូលគាត់អីគេ?

ខ៖ ហេ៎អត់ដឹងដែរណុង។

ក៖ អត់ដឹងដែរហោស?

ខ៖ បាទ!

ក៖ ចឹងយាយ..?

គ៖ គាត់នៅតូចស្លាប់តាំងនៅតូច។

ក៖ ចឹងយាយតាខាងឪពុកទាំងយាយតាខាងម្ដាយអត់ស្គាល់ទាំងអស់?

ខ៖ អត់ស្គាល់ទាំងអស់។

ក៖ អូ៎រួចចុះអើប៉ុន្តែយាយអើឪពុកម្ដាយគាត់អ្នកស្រុកនៅណានៅស្ទឹងត្រែងហ្នឹងដែរ?

ខ៖ នៅស្ទឹងត្រែងដែរ។

គ៖ នៅផ្លុកស្ទឹងត្រែង។

ក៖ អូ៎បាទតាបាទរួចចុះអើតាគិតថាឪឪពុកម្ដាយឥឡូវពួកគាត់ស្លាប់អស់ហើយហេសតា?

ខ៖ ស្លាប់អស់ហើយ!

ក៖ ស្លាប់យូរហើយហេស?

គ៖ ស្លាប់តាំងពីក្មេងៗតូច។

ខ៖ អូ៎តាំងពីមើលឪពុកស្លាប់តាំងពីជំនាន់លុនណុល។

ក៖ អូ៎ចឹងបានតាអត់ស្គាល់ណេះតាណេះ?

ខ៖ បាទ! ហើយម្ដាយនៅនេះឆ្នាំកៅប្រាំ។

ក៖ អូ៎បាទតា!

គ៖ ប៉ែត្រប្រាំ។

ខ៖ បាទ! ប៉ែត្រប្រាំ។

ក៖ រួចចុះកាលឪពុករបស់តាគាត់នៅរស់ហាសគាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅចិញ្ចឹមក្រុមគ្រួសារតា?

ខ៖ មានធ្វើអីមានធ្វើស្រែចំការណុង។

ក៖ អូ៎!

ខ៖ មានធ្វើអីទេនៅមើលគោក្របីណុង។

គ៖ ម្ដាយនិយាយទេខ្ញុំ..។

ក៖ ចឹងហោសយាយ?

គ៖ ប៉ុនកូនអាពៅមិញហ្នឹងហាស!

ក៖​ អូ៎!

គ៖ ឪស្លាប់ចោលណា។

ក៖ បាទៗ! រួចចុះអើម្ដាយគាត់ធ្វើអីគេសំរាប់ចិញ្ចឹមជីវិតកូនចៅ?

គ៖ អើធ្វើស្រែធ្វើចំការ។

ខ៖ ធ្វើស្រែចំការដដែរហ្នឹង!

ក៖ ដូចគា្នណេះតាណេះ?

ខ៖ បាទៗ!

ក៖ អូ៎បាទចុះអើឪពុកម្ដាយគាត់កាចឬមួយក៏ស្លូតតា?

ខ៖ បាទ! អូ៎គាត់ស្លូតណុងគ្មានទៅស្អី។

ក៖​ គាត់ស្លូតដែរណេះតាណេះ?

ខ៖ បាទ!

ក៖ អូ៎រួចចុះអើតាធ្លាប់មានជាអនុស្សាវរីយ៍អីជាមួយឪពុកម្ដាយកាលពួកគាត់នៅរស់អត់តា?

ខ៖ មានស្អីនៅរស់នៅជាមួយម៉ែឪណុងហើយ!

ក៖ អូ៎ប៉ុន្តែចង់និយាយថាតាធ្លាប់ទៅធ្វើស្រែឬមួយក៏ទៅធ្វើអីជាមួយ..?

ខ៖ ធ្វើស្រែ..។

ក៖ ជាមួយឪពុកម្ដាយតាហាស?

ខ៖ បាទ! មានតែធ្វើស្រែចំការហ្នឹង!

ក៖ ចឹងណេះតា?

ខ៖ បាទៗ!

ក៖ អូ៎បាទតារួចចុះតាគិតថាអើចឹងតាឪពុករបស់តាគាត់ធ្លាប់ប្រាប់ពីប្រវត្តិកាលគាត់នៅក្មេងអីទៅតាអត់?

ខ៖ អត់ទាន់គាត់ផងណុង។

ក៖ អត់ទាន់ទេណេះតាណេះ?

ខ៖ បាទៗ! អត់ទាន់គាត់ផង។

ក៖ ម្ដាយក៏អត់ដែរប្រាប់ប្រវត្តិអីដែរ?

ខ៖ អត់ដែរប្រាប់ផង។

ក៖ អូ៎បាទតាប៉ុន្តែជីដូនជីតាគាត់អ្នកនៅណាក៏តាអត់ដឹងដែរ?

ខ៖ អត់ដឹង។

ក៖ និយាយរួមតាកើតមកអត់ទាន់ជីដូនជីតាទេណេះ?

ខ៖ អត់ទាន់ផងណុង។

ក៖ អូ៎!

ខ៖ បាទ!

ក៖ ចុះតាមកនៅស្រុកកោះញ៉ែកនិងអស់រយះពេលប៉ុន្មានឆ្នាំហើយតា?

ខ៖ តាំងពីឆ្នាំមួយពាន់ប្រាំបួនរយសែប្រាំមករហូត។

ក៖ សែប្រាំហោសតា?

គ៖​ មករហូត។

ក៖ អូ៎ចឹងមានន័យថាតាមកនៅនិងតាកើតនៅនិងម៉ងអូ៎..?

ខ៖ កើតពីនោះមកនៅនេះម៉ង។

ក៖ កើតពីណោះបានប៉ុន្មានឆ្នាំមកនៅហ្នឹងតា?

ខ៖ អើ!

គ៖ គាត់ធ្វើទាហ៊ាន។

ខ៖ តាំងពីមួយពាន់ប្រាំបួនរយសែប្រាំណុងហាសមកនៅណុង។

ក៖ អើ!

ខ៖ ប្រហែលកើតបានបីខែហ្នឹង!

ក៖ អូ៎ពីណាគេអ្នកនាំមកហ្នឹង?

គ៖ រស់នៅហ្នឹង!

ខ៖ ម៉ែ។

ក៖ អូ៎!

គ៖ នៅច្មៀតណោះ។

ខ៖ ម៉ែហើយខ្មោចអ៊ុំនាំមក។

ក៖ រួចចុះពីមុនតានៅនិងតានៅណាទៅនៅច្មៀត?

ខ៖ នៅច្មៀត។

ក៖ អូ៎!

គ៖ គេយកមកនៅហ្នឹងម៉ងហាស!

ក៖ ប៉ុន្តែនៅបានប៉ុន្មានឆ្នាំទទៅបានរត់មកនៅហ្នឹងតា?

ខ៖ អូ៎!

គ៖ ពិបាកណាស់រត់ពិបាករត់ទៀត។

ខ៖ មិនដឹងប៉ុន្មានឆ្នាំទេហើយដល់ឆ្នាំអានេះមើលឆ្នាំ..។

គ៖ ឆ្នាំចិតសិប។

ខ៖ អត់ទេឆ្នាំហុកប្រាំបួនខ្ញុំមកនៅស្រុកកោះញ៉ែក។

ក៖ អូ៎បាទ!

គ៖ គាត់មិនទាន់យកប្រពន្ធទេ។

ក៖ គាត់អត់ទាន់យកយាយទេណេះ?

ខ៖ បាទ! នៅទេ។

ក៖ អូ៎!

ខ៖ ខ្ញុំយកយាយនេះឆ្នាំចិតបី។

ក៖ ចឹងហោសតា?

ខ៖ បាទ! នៅនោះខេត្តក្រចេះហោស!

ក៖ យាយអ្នកខេត្តក្រចេះ?

ខ៖ បាទ! អ្នកខេត្តក្រចេះ។

ក៖ ម៉េចបានឃើញគា្នទៅតា?

ខ៖ អើ!

គ៖ គាត់ទៅធ្វើទាហ៊ាន។

ខ៖ ធ្វើទាហ៊ាន។

ក៖ នៅក្រចេះហោស?

ខ៖ បាទ! ធ្វើទាហ៊ាន។

គ៖ ធ្វើកូនទាហ៊ានហើយគេដើរទៅចឹងហាស!

ខ៖ ប៉ុលពតហាសណាស់។

ក៖ អូ៎បាទដល់ពេលហើយបាន..?

ខ៖ ទៅជួបគា្ន។

ក៖ ប៉ុន្តែតាមកនៅនិងហ្នឹងកាលណុងអត់ទាន់មានព្រៃមានអីទេណេះអើមិនទាន់មានផ្ទះមានអីទេណេះសុទ្ធតែព្រៃទេណេះតាណេះ?

ខ៖ អើយសុទ្ធតែព្រៃនោះអត់មានមនុស្សទេ។

ក៖ អូ៎បាទតា!

ខ៖ ព្រៃទាំងអស់។

ក៖ យើងមកនៅដំបូងៗអត់មានមនុស្សមានតែជនជាតិទេណេះតាណេះ?

ខ៖ បាទ! អើជនជាតិនិងនៅមួយកន្លែងពីរបីផ្ទះៗហ្នឹង!

ក៖ អូ៎បាទតាបាទចុះអើចឹងតាគិតថាយាយគាត់ឈ្មោះអីគេតាប្រពន្ធរបស់តា?

ខ៖ យាយនេះ?

ក៖ បាទ!

ខ៖ ឃី សឿន។

ក៖ ឃី សឿន?

ខ៖ បាទ!

ក៖ អូ៎ប៉ុន្តែតារៀបអាពាហ៍ពិពាហ៍អស់រយះពេលប៉ុន្មានឆ្នាំទៅ?

ខ៖ អើឆ្នាំចិតសិបបី។

ក៖ ឆ្នាំចិតបីណេះ?

ខ៖ បាទ!

ក៖ អូ៎ចឹងមានន័យថាជំនាន់ប៉ុលពតហើយ?

ខ៖ បាទ! ជំនាន់ប៉ុលពត។

ក៖ រៀបហ្នឹង..?

គ៖ គេទើបនិងរៀបចំស៊ីរួមហាសណាស់។

ក៖ បាទយាយតា!

គ៖ ប៉ុន្តែរៀបចំនិងជំនាន់ដូចថាជំនាន់សីហនុយើងការធម្មតាដូចយើងរាល់ថ្ងៃ។

ក៖ អូ៎បាទយាយរួចចុះប៉ុន្តែអើលក្ខណៈការនិងគេជាអ្នករៀបចង់និយាយថាពេលនិងប៉ុលពតអ្នករៀបចំអោយយើងចាត់យើងការឬមួយក៏យើងការខ្លួនឯង?

ខ៖ អើការខ្លួនយើងណុង។

ក៖ មែនប៉ុលពតចាត់មួយគូរៗអីណាហី?

គ៖ អត់ទេ។

ខ៖ អត់ទេៗ។

ក៖ អាហ្នឹងក្រោយទៀតណេះតាណេះ?

ខ៖ បាទ! ក្រោយអាហ្នឹងក្រោយអានេះយើងរៀបការធម្មតាយើងប្រពៃណីយើងតើ!

ក៖ អូ៎បាទតាបាទ!

គ៖ មានភ្លេងមានភ្លាត់ដែរ។

ខ៖ បាទ!

ក៖ អូ៎ប៉ុន្តែពេលហ្នឹងអើតាជាអ្នករៀបចំរៀបការនិងដោយខ្លួនឯងឬមួយក៏ឪពុកម្ដាយបងប្អូនយើងអ្នករៀបចំអោយ?

គ៖ អ្នកធ្វើការ។

ខ៖ បងប្អូនអ្នកធ្វើការ។

គ៖ គាត់ធ្វើអ្នកកាន់ច្បាប់។

ក៖ អូ៎!

គ៖ គាត់នៅក្នុងចំបាប់។

ខ៖ គេរៀបចំអោយ។

ក៖ បាទ!

គ៖ នេះទៅចូលសួរខ្ញុំចឹងហាស!

ក៖ បាទៗ!

គ៖ អើសួរថាឪពុកម្ដាយភូមិឃុំដឹងលឺទាំងអស់។

ក៖ អូ៎បាទប៉ុន្តែដល់ឥឡូវតាមានកូនប៉ុន្មាននាក់ហើយតា?

ខ៖ កូន។

គ៖ កូនប្រាំពីរនាក់រស់ហ្នឹង!

ខ៖ រស់ប្រាំពីរនាក់តើ!

ក៖ រាល់ថ្ងៃប្រាំពីរនាក់ហេស?

ខ៖ បាទ!

ក៖ អូ៎ប៉ុន្តែដូចជាមានអ្នកស្លាប់អត់យាយ?

ខ៖ មានមានអ្នកស្លាប់។

ក៖ មានអ្នកស្លាប់អត់?

គ៖ ស្លាប់មានពីរនាក់។

ក៖ ពីរនាក់ហោសអូ៎រួចចុះអើអ្នកស្លាប់និងគាត់ស្លាប់នៅពេលណាតាបងៗគេមែន?

គ៖ បងគេប្អូនអាពោចនេះ។

ខ៖ ទីពីរ។

គ៖ ទីពីរ។

ក៖ តាអាចប្រាប់..?

ខ៖ ទីមួយនៅទីពីរស្លាប់។

ក៖ តាអាចប្រាប់កូនចៅបានទេតា?

ខ៖ បាទ!

ក៖ ចឹងកូនប្រាំបួននាក់ស្លាប់ពីរមែនអត់តា?

ខ៖ បាទ!

ក៖ ប្រាំបួននាក់ស្លាប់ពីរស្លាប់ប៉ុន្តែមានស្រីប៉ុន្មានប្រុសប៉ុន្មានតា?

ខ៖ ស្រីបួន។

គ៖ ស្រីបួន។

ក៖ ស្រី..?

ខ៖ នៅឥឡូវហ្នឹងប្រុសបួន។

ក៖ ស្រីបួន?

ខ៖ ប្រុសប្រាំហីប្រាំ។

ក៖ ប៉ុន្តែស្លាប់ពីរ

គ៖ រាប់អីអារស់នៅសល់បីអាអូនអាតឹកនោះ។

ក៖ អូ៎បាទ!

គ៖ អាស្លូត។

ក៖ ប៉ុន្តែអើកូន..?

គ៖ ងាប់ពីរ។

ក៖ បងគាត់នៅណាឥឡូវ?

ខ៖ នៅនិងនៅជាមួយគា្ន។

ក៖ នៅក្រោយហ្នឹងហេស?

ខ៖ បាទ! នៅក្រោយនេះ។

គ៖ យកទាំងមូលម៉ង

ក៖ បាទ! គាត់ធ្វើអីគេ?

ខ៖ គ្មានធ្វើអីធ្វើតែស្រែ។

គ៖ ដើរធ្វើសំណង់ហ្នឹងគេទៅ។

ក៖ អូ៎!

គ៖ មុនធ្វើស្រែធ្វើចំការដល់បែកបាក់គា្នលក់ដូរតើមិនលក់ដូរផ្ទះកន្លែងទីនេះ។

ក៖ គាត់ទៅដឹកឈើដឹកអីអត់?

ខ៖ អត់ផង។

គ៖ អត់ទេ។

ក៖ កូនស្រីហេស?

ខ៖ ប្រុស។

ក៖ អូ៎ប្រុសហេស?

គ៖ ណែមិនដែររកស៊ីចឹងទេកូនខ្ញុំគ្រប់គា្ន។

ខ៖ ប្រពន្ធវារត់តាមអាម៉ូងនោះ។

ក៖ អូ៎បាទរួចចុះកូនទីពីរស្លាប់?

ខ៖ ស្លាប់។

គ៖ ទីពីរបន្ទាប់អាបងគេ។

ក៖ អូ៎ដល់ពេល..?

ខ៖ អាយុដប់បួនឆ្នាំបានស្លាប់។

ក៖ គាត់ស្លាប់ស្លាប់នៅពេលប៉ុលពតហេស?

ខ៖ បាទ! ស្លាប់នៅព្រៃ។

គ៖ ខ្ញុំនៅព្រៃ។

ក៖ អូ៎!

ខ៖ រត់ទៅព្រៃស្លាប់។

គ៖ ធ្វើទាហ៊ានតើ!

ក៖ រួចចុះទីបី?

គ៖ ទីបី..។

ខ៖ ទីបីនៅភ្នំពេញ។

ក៖ នៅធ្វើការនៅភ្នំពេញហោស?

ខ៖ បាទ! ធ្វើការសំណង់។

ក៖ អូ៎ប៉ុន្តែគាត់មានកូនចៅគាត់ដែរតើហីតា?

ខ៖ កូនចៅនៅណុង។

គ៖ កូនគេកំលោះៗអស់ហើយ!

ក៖ អូ៎រួចចុះ..?

គ៖ កូនគេប្រាំមួយនាក់ទាំងអស់។

ក៖ រួចចុះទីបួន?

ខ៖ ទីបួននៅ។

គ៖ ទីបួនអាតឹក។

ខ៖ ទីបីហេសអូ៎ទីបួនអាតឹក។

ក៖ អូ៎បងតឹកហោស?

ខ៖ ហ្នឹងហើយជាងផ្ទះណុង។

ក៖ អូ៎ស្គាល់រួចចុះ..?

គ៖ កូនគេបួននាក់ណុង។

ក៖ បាទៗ!

ខ៖ ហ្នឹងហើយ!

ក៖ រួចចុះ..?

គ៖ ប្រុសមួយស្រីបី។

ខ៖ ទីប្រាំនៅជាប់វាណុងបូផាណុង។

គ៖ បូផាណុង។

ក៖​ អូ៎បាទស្គាល់!

ខ៖ បាទ!

ក៖ រួចចុះ..?

ខ៖ ហើយបូផាណុងនេះ។

ក៖ បងនៅក្រោយនេះហោស?

ខ៖ នេះៗ។

គ៖ នៅទីនេះ។

ក៖ អូ៎បងល្ងាចមិញហ្នឹងហោស?

ខ៖ ហ្នឹងនៅមីកូនមួយ។

ក៖ អូ៎នៅជាមួយហ្នឹងហេស?

ខ៖ បាទ!

ក៖ រួចចុះទីប្រាំពីរ?

ខ៖ រួចមីមិញ។

ក៖ នៅក្រោយនេះ?

ខ៖ បាទ!

គ៖ ទីប្រាំមួយ។

ក៖ ទីប្រាំមួយ?

គ៖ ទីប្រាំពីរអាពៅ។

ក៖ ទីប្រាំពីរពៅ?

ខ៖ អត់ទេនៅស្លាប់ម្នាក់នោះ។

គ៖ អត់ទេអាហ្នឹងប្អូនអាអូនទេ។

ខ៖ ចឹងរួច..។

គ៖ អាអូន។

ខ៖ ទីប្រាំពីរអាអូន។

ក៖ អូ៎!

ខ៖ អាធុងបាយ។

ក៖ រួចចុះទីប្រាំបី?

ខ៖ ទីប្រាំបីអាស្លាប់។

ក៖ ស្លាប់ចុះទីប្រាំបួនពៅគេ?

ខ៖ អូ៎អស់ត្រឹមហ្នឹង!

គ៖ អាពៅងាប់។

ក៖ អូ៎ត្រូវត្រឹមហ្នឹងហោស?

ខ៖ ហ្នឹងហើយ!

គ៖ អស់ហើយ!

ក៖ អូ៎បាទរួចចុះតាអាចសួរតិចទៀតទាក់ទងពីអើតាកាលពីមុននិងតាធ្លាប់បានរៀនសូត្រពីមុនអត់តា?

ខ៖ រៀន។

ក៖ កាលណុងតារៀនបានថ្នាក់ទីប៉ុន្មានទៅ?

ខ៖ ថ្នាក់អូ៎ខ្ញុំរៀនថ្នាក់ទីអើថ្នាក់ទីប្រាំពីរ។

ក៖ ថ្នាក់ទីប្រាំពីរហោសតា?

ខ៖ ថ្នាក់ទីប្រាំពីរសង្គមចាស់ណុងកាលហ្នឹង!

ក៖ អូ៎ប៉ុន្តែគេរាប់បញ្រ្ចាស់មកវិញហេសតា?

ខ៖ បាទ! រាប់បញ្រ្ចាស់មកវិញ។

ក៖ អូ៎បាទរួចចុះអើតាគិតថាកាលតារៀនហ្នឹងតាធ្លាប់មានមិត្តភក្តិបងប្អូនស្និទ្ធិស្នាលដែរធំធាត់មកជាមួយគា្នអត់លក្ខណៈថាជាមិត្តភក្តិជិតស្និទ្ធិអីចឹងហាសណាស់តា?

ខ៖ មានអ្នកនៅណុងបងប្អូនឯង!

ក៖ ប៉ុន្តែកាលតារៀននៅណានៅហ្នឹងមែន?

ខ៖ មាននៅច្មៀត។

ក៖ នៅច្មៀតហោសតា?

ខ៖ បាទ! គេចាត់តាំងសីហនុអាលែងកាន់កាប់អាលែងស្រុកខ្មែរយើងនិងគឺបង្កើតអាលែងគ្រូបង្រៀនគឺខ្ញុំចូលរៀនបណ្តោយ។

ក៖ អូ៎បាទតា!

ខ៖ បាទ!

ក៖ រួចឆ្នាំណាតាឆ្នាំចិតជាងហីតា?

ខ៖ ទេអត់ទេតាំងពីឆ្នាំ..។

ក៖ ហុកជាងហីហាជាង?

ខ៖ ហាជាងហាប្រាំមួយ។

ក៖ ហាប្រាំមួយជំនាន់អីគេតាជំនាន់អ៊ីសារ៉ាក់ហី?

គ៖ ជំនាន់សីហនុ។

ខ៖ ជំនាន់សីហនុ។

ក៖ អូ៎បាទតា!

គ៖ លុនណុល។

ក៖ ប៉ុន្តែពេលណុងយើងបានរៀនបារាំងនៅតា?

ខ៖ អើឥឡូវនិងភ្លេចអស់ហើយយើងអត់បានរៀនសិក្សាផង។

គ៖ តាអត់បានរៀនបារាំងទេ។

ខ៖ រៀន។

គ៖ រៀនតិចហីតិច។

ខ៖ តិចអីថ្នាក់ទីប្រាំពីរហើយចូលបារាំងហើយ!

ក៖ ទីប្រាំពីររៀនបានរៀនបារាំងដែរណេះ?

ខ៖ បាទ! រៀនបារាំងតែ..។

គ៖ រៀនបានតិចតួច។

ខ៖ ឥឡូវអត់បានរៀនអីនៅ..។

គ៖ មិនចាំទេ។

ខ៖ ចាំតែអក្សរខ្មែរណុង។

ក៖ អូ៎បាទតា!

ខ៖ បាទ! អក្សរខ្មែរអត់ភ្លេចទេណុងនោះ។

ក៖ រួចចុះអើកាលតាជំនាន់ណុងតាមានធ្លាប់ធ្វើស្រែធ្វើចំការអីអត់តា?

ខ៖ បាទ! ធ្វើស្រែធ្វើចំការ។

គ៖ ជិះដំរីជិះអី។

ក៖ អូ៎ជិះដំរីអូ៎អើចឹងតាអាចប្រាប់ពីមួយជំនាន់ទៅមួយជំនាន់ដែរតាកើតទាន់ហាសតា?

ខ៖ បាទ!

ក៖ ដោយសារតាគាត់កើតទាន់ជំនាន់សែជាងមែនទេតា?

ខ៖ បាទ!

ក៖ ចឹងជំនាន់ណុងជំនាន់សង្រ្គាមលោកមែនអត់?

ខ៖ សង្រ្គាមលោកសង្រ្គាមអាណែពួកអាណែអ៊ីសារ៉ាក់ណុង។

ក៖ អូ៎បាទតាប៉ុន្តែពេលណុងតាអត់ដឹងទេណេះ?

ខ៖ អត់ដឹងទេ។

គ៖ ស្រពិចស្រពិលហើយ!

ខ៖ តែដឹងឃើញស្រពិចស្រពិលគេមកហ្នឹង!

គ៖ នៅតូច។

ក៖ អូ៎!

ខ៖ ពួកតាពុនអីហ្នឹងណាស់។

ក៖ បាទតាបាទ!

ខ៖ ហើយកាលនោះពួកតាពុនមុននិងចេញទៅគេប្រគល់សិទ្ធិអោយបារាំង។

ក៖ បាទ!

ខ៖ បាទ! បារាំងមុនហ្នឹងចេញទៅគេប្រគល់សិទ្ធិអោយសីហនុ។

ក៖ អូ៎បាទតាបាទ!

ខ៖ បាទ! ដល់សីហនុគាត់កាន់កាប់បានដប់ប្រាំឆ្នាំហើយលុនណុលធ្វើរដ្ឋប្រហារគាត់។

ក៖ អូ៎បាទតា!

ខ៖ បាទ! ធ្វើរដ្ឋប្រហារគាត់លុនណុលបានប៉ុន្មានខែទេអត់បានមួយឆ្នាំផងនិងរួចហ្នឹងប៉ុលពតគេ..។

ក៖ ប៉ុលពត?

គ៖ ឆ្នាំចិតសិបគេវ៉ៃ។

ក៖ អូ៎បាទ!

គ៖ ចូលវ៉ៃ។

ក៖ ឥឡូវអើចឹងសំរាប់អើសំរាប់អើឆ្នាំហាជាងពេលណុងជំនាន់អ៊ីសារ៉ាក់មែនអត់តា?

ខ៖ បាទ!

ក៖ រួចពេលណុងយើងមានការលំបាកអីទៅតា?

ខ៖ មានអីលំបាកទេយើងនៅធម្មតាយើងអត់មានស្អីផង។

ក៖ ប៉ុន្តែកាលជំនាន់ណុងគេមានចាប់ក្មេងៗយកទៅធ្វើទាហ៊ានធ្វើអីហីតា?

ខ៖ អត់ផង។

ក៖ អត់ទេហោស?

ខ៖ បាទ! អត់មានទេ។

ក៖ ប៉ុន្តែយើងអត់មានការលំបាកអីយើងរកស៊ីធម្មតាទេណេះ?

ខ៖ យើងអត់មានលំបាករកស៊ីធម្មតាបាទ!

ក៖ អូ៎ចឹងគេអត់មានចាប់ធ្វើទាហ៊ានធ្វើអីទេមនុស្ស?

ខ៖ អត់មានធ្វើអីទេ។

ក៖ រួចចុះពួកអើអ៊ីសារ៉ាក់វាមានចូលមកវ៉ៃ..?

ខ៖ គេអត់មានរវីរវល់ជាមួយពួកយើងទេយើងនោះ។

ក៖ អត់ទេណេះ?

ខ៖ គេមកចាប់តែបារាំងនោះ។

គ៖ គេដើរតែរកតែគា្នគេ។

ខ៖ គេមកចាប់ពួកយួនពួកអីណុង។

ក៖ អូ៎!

ខ៖ ពួកណុងនោះនៅតាមកោះរំយើលមកចាប់តាមហ្នឹង!

ក៖ អូ៎បាទតា!

ខ៖ បាទ!

ក៖ រួចចុះបន្ទាប់ពីអ៊ីសារ៉ាក់មកជំនាន់ដែរតាតាន់អើព្រៃម៉ាក់គីឬមួយក៏គេហៅដាបឈួនអីតា?

ខ៖ អត់ទេអស់ពីណុងមកពួកដាបឈួនណុងហើយហ្នឹងហើយពួកលុនណុលប៉ុលពតនេះៗពួកគេណុងហើយពួកអាលែងយួនធាវគីអីគេណុង។

ក៖ អូ៎ធាវគីហីតាហេស?

ខ៖ បាទ! ពួកយួន។

គ៖ ឆ្នាំហុកប្រាំបួនហេស?

ក៖ រួចចុះអើពេលណុងលុនណុលៗយើងពិបាកអីអត់តាដោយសារការជំនាន់ណុងមានគ្រាប់ផ្លោងហេស?

ខ៖ មានគ្រាប់ផ្លោងមាននេះអូ៎អត់ទេលុនណុលអត់មានទេសហរដ្ឋអាមេរិចទេនេះជំនាន់អាលែងប៉ុលពតទេមានគ្រាប់ផ្លោង។

ក៖ អើប៉ុលពតវិញបានមានគ្រាប់ផ្លោង?

ខ៖ បាទ!

គ៖ ឆ្នាំចិតសិបឯងហាសឆ្នាំហុកប្រាំបួន។

ខ៖ លុនណុលអត់មានទេ។

គ៖ គេចាប់ផ្ដើមតែនៅអត់មានទេ។

ខ៖ អត់មានទេលុនណុលហោស!

គ៖ ដាច់ប៉ុណ្ណឹងហើយមកចូលឆ្នាំ..។

ខ៖ ហើយមកជំនាន់អាលែងនេះៗគេវ៉ៃគា្ន។

គ៖ គេវ៉ៃហុកប្រាំបួនចូលឆ្នាំចិតសិបនេះទាហ៊ានចូល។

ខ៖ ទាហ៊ានលុនណុលទាហ៊ានអាលែងប៉ុលពតហ្នឹងវាវ៉ៃគា្នហ្នឹងគេដាក់គ្រាប់ផ្លោងអីមកហ្នឹង!

ក៖ អូ៎បាទតា!

ខ៖ អាហ្នឹងបានវាមានបាទ!

ក៖ អូ៎រួចចុះអើពេលជំនាន់គ្រាប់ផ្លោងណុងយើងមានហេតុការណ៍អីកើតឡើងទៅតាចឹង?

ខ៖ មិនដឹងជាហេតុការណ៍ស្អីទេបើគេដណ្ដើមអាលែងនេះ។

ក៖​ ពេលហ្នឹងមានអាស្លាបកាត់អាទ្រុងជ្រូកអីមកបាញ់?

ខ៖ មានៗ។

គ៖ ឆ្នាំចិតយើង។

ខ៖ មានទាំងហាពីរទៀតណោះទំលាក់គ្រាប់បែកហោស!

គ៖ ឆ្នាំចិតសិបយើងហ្នឹង!

ក៖ មានអាប៉េមានអីទៅណេះ?

ខ៖ បាទ! មានទាំងអស់ហ្នឹង!

គ៖ ទំលាក់គ្រាប់បែកអាស្លាបកាត់។

ខ៖ មកអើយ!

គ៖ មានអាកន្ទំរុយស្លាបកាត់មកស៊ើបការ។

ក៖ រួចចុះអាជំនាន់និងយើងរកស៊ីអីទៅតាចឹង?

ខ៖ យើងរកស៊ីអីយើងខ្ញុំដើរតាម..។

គ៖ ធ្វើទាហ៊ាន។

ខ៖ ពួកខ្មែរក្រហមណុង។

ក៖ អូ៎!

គ៖ គាត់ធ្វើទាហ៊ានគេអោយគាត់ធ្វើទាហ៊ានដើរធ្វើនយោបាយតាមភូមិ។

ក៖ អូ៎!

ខ៖ ដើរបំផុសបំផុលតាមភូមិនិងតាមអីតាមជនជាតិអីនិងអោយជនជាតិគេប្រមូលផ្ដុំគា្នធ្វើភូមិមួយៗអោយបានគ្រួសារណុងហាស!

ក៖ បាទតាបាទ!

ខ៖ បាទ!

គ៖ ធ្វើតាមគេទាំងអស់។

ខ៖ បើទៅប្រមូលនោះពីរបីផ្ទះប្រមូលពីនោះមកពីរបីផ្ទះមកប្រគុំដាក់គា្នកើតជាភូមិធំ។

ក៖ អូ៎!

ខ៖ បាទ!

ក៖ ដល់ពេលហើយ..?

ខ៖ មនុស្សមួយៗហ្នឹង!

គ៖ អត់ទេអត់ទាន់យកខ្ញុំទេ។

ខ៖ ខ្ញុំអត់ទាន់យកទេ។

ក៖ អូ៎ពេលណុងអត់ទាន់យកយាយផង?

ខ៖ បាទ! អត់ទាន់យកទេឆ្នាំចិតសិបចិតមួយ។

ក៖ ប៉ុន្តែទាល់ចិតបីបានយកយាយ?

ខ៖ បាទ! ចិតបីបានខ្ញុំយកចិតបីខ្ញុំទៅនៅស្មាណុង។

ក៖ អូ៎!

ខ៖ បាទ!

គ៖ ហើយដើរជុំវិញខេត្ត។

ខ៖ គេអោយខ្ញុំនៅនោះ។

ក៖ ប៉ុន្តែពេលណុងយាយនៅក្រចេះ?

គ៖ នៅក្រចេះតើ!

ខ៖​ អូ៎ភូមិផ្អៀរ។

ក៖ អូ៎!

ខ៖ ភូមិផ្អៀរ។

ក៖ ប៉ុន្តែចុះអាជំនាន់គ្រាប់ផ្លោងគ្រាប់អីនិងគេមានអើជីកត្រង់សេជីកអីណេះតា?

គ៖ ជីក។

ខ៖ ជីក។

គ៖ ឆ្នាំចិតសិបយើងហ្នឹង!

ក៖ ប៉ុន្តែយើងមែនជីកនៅក្រោមផ្ទះយើងណាហី?

គ៖ ជីក។

ខ៖ ទេអ្នកខ្លះនៅក្រោមផ្ទះអ្នកខ្លះជីកក្រៅផ្ទះ។

គ៖ នៅខ្ញុំជីកក្រៅជីកក្នុងគេអោយជីកឆ្ងាយពីផ្ទះបន្តិចក៏ជីកដែរនៅតែក្នុងត្រង់សេហ្នឹង!

ក៖ អូ៎!

គ៖ សូម្បីដាំបាយអត់អោយមានភ្លើងទេ។

ខ៖ អត់អោយឃើញផ្សែងទេ។

ក៖ អូ៎!

ខ៖ ឃើញផ្សែងវិញយន្តហោះទំលាក់គ្រាប់បែកមកដាក់ហើយ!

ក៖ ចឹងវាជិះកាត់ទៅកាត់មករាល់ថ្ងៃ?

ខ៖ បាទ! ជិះអើយឆ្វែលរាល់តែថ្ងៃហ្នឹង!

ក៖ ចាំមើលតែយើងទេណេះតា?

ខ៖ បាទ! ចាំមើលតែយើងអោយតែព្រឹកឡើងមកហើយៗ!

ក៖ អូ៎!

ខ៖ អាទ្រុងជ្រូកមកមុនអាទ្រុងជ្រូកមកហើយបានអាស្លាប់កាតអាមិចមកទៀតហើយ!

ក៖ អូ៎!

ខ៖ រួចអាមិចដឹងតែទំលាក់ហើយអាណុងនោះ។

គ៖ អោយតែឃើញ។

ខ៖ អត់រញ៉េរញ៉ៃទេ។

ក៖ ប៉ុន្តែដូចជាបងប្អូនឬមួយក៏អ្នកស្រុកយើងមានត្រូវឆេះផ្ទះឆេះអីវាទំលាក់ត្រូវអត់តា?

ខ៖ អត់ផងខាងខ្ញុំអត់ត្រូវផង។

ក៖ អត់មានរបួសអត់មានអីទេណេះតា?

ខ៖​ អត់មានទេខាងនេះនោះ។

ក៖ អូ៎ចឹងខាងយើងសុខសប្បាយស្រួល?

ខ៖ បាទ! សុខសប្បាយ។

ក៖ គេទំលាក់តែក្នុងព្រៃមែនតា?

ខ៖ ក្នុងព្រៃជួនកាលភូមិ។

គ៖ ភូមិគេ។

ខ៖ ទំលាក់ក្នុងភូមិតែម៉ងហ្នឹង!

ក៖ ទំលាក់ក្នុងភូមិទំលាក់អីដែរហោស?

ខ៖ បាទ! អោយមានការសង័្សយទីណាទំលាក់ទីណុងហើយ!

ក៖ អូ៎កើតអីបានវាទំលាក់វាស័ង្សយរឿងអីតា?

ខ៖ ស័ង្សយអាលែងទ័ពវៀតណាមនោះ។

ក៖ អូ៎!

គ៖ យាគកុង។

ខ៖ គេហៅយាគកុងៗយាគមិញក៏បានដែរយាគប៉ុលក៏បានដែរពួកនោះជំនាន់នោះ។

ក៖ អូ៎កាលជំនាន់ណុង..?

គ៖ យួនធាវគី។

ខ៖ បាទ!

ក៖ កើតអីវាស្អប់យាគកុងមែនតា?

ខ៖ មិនដឹង..។

ក៖ ឬមួយក៏វ៉ៃគា្ន?

ខ៖ ពួកអាមេរិចហ្នឹងវាស្អប់ហើយ!

គ៖ មានអីដង្ហែរាប់ពាន់រាប់ម៉ឺននាក់។

ក៖ អូ៎បាទ!

ខ៖ ទ័ពយួននេះជួយខ្មែរអើពួកសហរដ្ឋអាមេរិចនិងវាខាងលុនណុល។

ក៖ អូ៎!

ខ៖ ខាងលុនណុលវាទំលាក់មក។

ក៖ បាទ!

ខ៖ អើវាប្រឆាំងជាមួយយើងហើយវាអើដូចអាលែងតាមប្រវត្តិគេថានេះគេថាគេអាណិតខ្មែរយើងអើវាប្រទេសតូច។

ក៖ បាទ!

ខ៖ តូចជាងគេបានគេដកទ័ពចេញនោះ។

ក៖ អូ៎!

ខ៖ ពីមុននោះទ័ពសហរដ្ឋអាមេរិចនៅជាមួយណុងតើ!

ក៖ បាទតា!

ខ៖ បាទនៅតាមផ្ទះតាមអីហ្នឹងហើយដល់ឃើញខ្មែរយើងប្រទេសតូចណុងអាណិតទៅដកទៅវិញ។

ក៖ បាទតាបាទរួចចុះអើពេលណាបានចាប់ផ្ដើមលុនណុលត្រូវប៉ុលពតដាក់អាណានិគមន៍ដូចជាវ៉ៃប៉ុលពតវ៉ៃបាន?

គ៖ ប្រជាជន។

ខ៖ វ៉ៃបានចិតប្រាំហើយដាច់បណ្ដោយ។

ក៖ ចិតប្រាំហេស?

ខ៖ បាទ! ចិតប្រាំទីក្រុងភ្នំពេញ។

ក៖ ​ពេលហ្នឹងចាប់ផ្ដើមអើប៉ុលពតចូលហើយណេះ?

ខ៖ ចូលម៉ងកាន់កាប់បណ្ដោយ។

ក៖ អូ៎ប៉ុន្តែតាកាលធ្វើទ័ពណុងធ្វើជំនាន់ណាតាធ្វើកងទ័ព?

ខ៖​ ទ័ពតាំងឆ្នាំចិតសិប។

ក៖ ឆ្នាំចិតសិបហេសតា?

ខ៖ បាទ! ដល់ចិតប្រាំពីរបានខ្ញុំឈប់។

ក៖ អូ៎តាធ្វើទ័ពណុងទ័ពអីគេទ័ពលុនណុលឬមួយក៏ទ័ពប៉ុលពត?

ខ៖ អើយទ័ពអាលែងតាមមន្ទីរគេណុងណាការពារ។

គ៖ ការពារដូចអីគេ។

ក៖ អូ៎!

ខ៖ តាមមន្ទីរតាមអង្គភាពគេណុង។

គ៖ មិនដែរបាញ់នរណាងាប់ម្នាក់ផងណុង។

ខ៖ មានណាមានទៅទប់ទៅប្រឆាំងអីជាមួយគេទេ។

ក៖ ប៉ុន្តែពេលនិងអើយើងអាយុប៉ុន្មានហើយតាចាស់ហើយណេះតា?

ខ៖ អើខ្ញុំសែជាងហើយ!

ក៖ អូ៎ពេលណុងតាសែជាងហើយ?

ខ៖ បាទ! សែជាងហើយ!

គ៖ សាមជាងហី?

ក៖ សាមជាងសែជាងតា?

ខ៖ សែជាង។

ក៖ ប៉ុន្តែពេលណុងតាមានកូនប៉ុន្មាននាក់ហើយ?

ខ៖ មិនទាន់មានផងហ្នឹង!

ក៖ អត់ទាន់មានហោស?

ខ៖ បាទ!

ក៖ ប៉ុន្តែពេលណុងតាមានយាយហើយណេះតាណេះចិតប្រាំ?

ខ៖ នៅមិនទាន់មានផងហ្នឹង!

ក៖ ប៉ុន្តែពេលណុងតាបានយាយតើហីដោយសារតែ..?

ខ៖ ខ្ញុំយកយាយនិងឆ្នាំចិតបី។

ក៖ ចិតបីរួចចិតប្រាំចូលប៉ុលពតណេះតា?

ខ៖ បាទ! ប៉ុលពតបានអានេះអាផ្លូចអាបងគេណុង។

ក៖ អូ៎បាទ!

គ៖ ចិតប្រាំអាអូនណុងអាផ្លូចណុងកើតចិតប្រាំ។

ក៖ អូ៎!

ខ៖ បានអាអាផ្លូចណុងមួយណុងកូននិងយកយាយហ្នឹង!

ក៖ បាទតាបាទ!

ខ៖ បាទ!

ក៖ ប៉ុន្តែពេលហ្នឹងគេអោយយាយតានៅជាមួយគា្នអត់តា?

ខ៖ អូ៎អត់នៅជាមួយគា្នទេខ្ញុំនៅផ្សេង។

គ៖ ខ្ញុំនៅមន្ទីរសេដ្ឋកិច្ច។

ខ៖ អើគេនៅមន្ទីរ។

ក៖ ប៉ុន្តែនៅក្នុងស្រុកមណ្ឌលគិរីនិងជាមួយគា្នទេ?

ខ៖ នៅក្នុងស្រុកហ្នឹងហើយនៅក្នុងស្រុក។

គ៖ ខ្ញុំនៅកែវសេម៉ា។

ខ៖ នៅកែវសេម៉ាណុង។

ក៖ ប៉ុន្តែគ្រាន់ថាយាយហើយហ្នឹងតានៅផ្សេងគា្ន?

ខ៖ បាទ!

ក៖ រួចចុះកូនកូនកើតមកនៅផ្សេងទៀតនៅជាមួយ..?

ខ៖ អត់ទេនៅជាមួយនិងនៅជាមួយម៉ែគេហ្នឹង!

ក៖ អូ៎!

ខ៖ ខ្ញុំទៅនៅព្រំដែននោះ។

គ៖ កន្លះឆ្នាំមួយឆ្នាំពីរឆ្នាំជួបគា្នម្ដងទៅ។

ក៖ បាទអូ៎!

គ៖ ជិះដើររហូតទៅណុង។

ខ៖ ដើររហូតណុង។

គ៖ មន្ទីរទាហ៊ានគេចឹងហាសណាស់។

ក៖ បាទៗ!

គ៖ គេដើររហូតគ្មានបានមកទាក់ទងគេទេ។

ក៖ ចឹងយូរដែរល្មមបានមកជួបគា្ន?

ខ៖ បាទ!

ក៖ ប៉ុន្តែអើតាពេលណុងតាធ្វើទាហ៊ានគេអោយធ្វើអីគេខ្លះទៅតា?

ខ៖ គ្មានធ្វើអីធ្វើកូនទាហ៊ានគេអាលែងអូសទាញបំផុសបំផុលប្រជាពលរដ្ឋណុងអោយគេដឹងគេយល់ពីរឿងអាលែងគេធ្វើគុម្នីសន៍គេហ្នឹងណា។

ក៖ បាទតាបាទ!

ខ៖ ធ្វើបដិវត្តន៍គេហ្នឹងតែប៉ុណ្ណឹង!

ក៖ ប៉ុន្តែគេអត់អោយតាលីសែងកាប់គាស់អីទេ?

ខ៖ អត់ទេខ្ញុំគ្មានអីក្រៅពីខ្ញុំនិងគេធ្វើណា។

ក៖ អូ៎!

ខ៖ បាទ! បើខ្ញុំគេអត់អោយធ្វើអីទេ។

គ៖ ការពារហាណា។

ខ៖ ខ្ញុំគ្រាន់តែការពារដើរជាមួយមេៗគេណុងអើដល់ឃើញ..។

គ៖ គេថាទៅទីណាទៅទីហ្នឹងទៅ។

ក៖ បាទ! ចឹងមានន័យថាតាកាលជំនាន់ប៉ុលពតស្រួលហាសណេះតា?

ខ៖ បាទ! ស្រួលមានស្អីមិនដែរឃើញអាលែងប្រពន្ធកូនទេនៅកណ្ដាលព្រៃហោសទៅរកបរបាញ់អោយគេ។

ក៖ អូ៎បាញ់សត្វបាញ់អីហោស?

ខ៖ បាទ! បាញ់សត្វហើយចិញ្ចឹមអាលែងគេធ្វើទំនប់ណុង។

ក៖ អូ៎បាទតា!

ខ៖ បាទតែប៉ុណ្ណឹងទេ។

ក៖ រួចចុះអើចឹងម្ហូបអាហារយើងហូបម៉េចទៅតា?

ខ៖ អូ៎ហូបគ្រប់គ្រាន់ខ្ញុំអត់ដែរហូបបបរដូចគេទេ។

ក៖ អត់ដែរទេណេះតាណេះ?

ខ៖ បាទ! មានតែប្រពន្ធកូនខ្ញុំទេគេហូបបបរគេនៅកន្លែងហោស!

ក៖ អូ៎!

ខ៖ ប្រពន្ធខ្ញុំណុងគេខាងចុងភៅនោះអត់ហូបបបរទេគេរៀនដាំបាយហើយមេគេដាំហូបបាយគេហូបបាយដែរ។

ក៖ អូ៎!

គ៖ ប្រធានសេដ្ឋកិច្ច។

ក៖ ចឹងមានន័យថាទាំងយាយទាំងតាស្រួលទាំងពីរ?

ខ៖ បាទ!

ក៖ ហូបបាយហូបអី?

ខ៖ ហូបបាយធម្មតាយើងហ្នឹង!

ក៖ អូ៎រួចចុះយើងកងទ័ពចឹងបើយើងឈឺយើងធ្វើម៉េចទៅតា?

ខ៖ បើឈឺពេទ្យគេចាក់។

គ៖ ថ្នាំពេទ្យគេមក។

ក៖ មានពេទ្យគេហោស?

ខ៖ បាទ! មានពេទ្យគេ។

ក៖ ប៉ុន្តែពេទ្យគេមែនដូចពេទ្យយើងឥឡូវណាហីតាហេស?

គ៖ អើអាហ្នឹងការពារហ្នឹងហាសពេទ្យហ្នឹង!

ខ៖ ខុសគា្នឆ្ងាយណាស់។

គ៖ ពេទ្យតិចតួច។

ខ៖ គេណុងគេតាមរហូតណុង។

គ៖ ពេទ្យទ័ព។

ក៖ អូ៎ពេទ្យទ័ពប៉ុន្តែចង់និយាយថាគេមានព្យួរសារ៉ូមគេមានចាក់ថ្នាំ ផ្សំថ្នាំអីដូចយើងដែរតើហី?

ខ៖ មាន។

គ៖ គេមិននៅទេដំបូងហោស!

ខ៖ មានដូចគា្នហ្នឹងដូចគា្នចាក់ថ្នាំដូចគា្ន។

ក៖ អូ៎បាទប៉ុន្តែចង់និយាយថាកាលជំនាន់ណុងគេមានអាថ្នាំអីលុញៗខ្មៅៗដូចអាចម៍ទន្សាយមានអត់តា

ខ៖ អូ៎មាន។

ក៖ មានដែរហោស?

ខ៖ ថ្នាំគេផលិតថ្មីណុង។

គ៖ ថ្នាំគេស្លខ្លួនឯង!

ក៖ អូ៎!

គ៖ គេផលិតខ្លួនឯង!

ខ៖ នេះកន្លែងពេទ្យយើងនិងកន្លែងពេទ្យស្រុកយើងហ្នឹង!

គ៖ នៅកន្លែងមន្ទីរពេទ្យយើងឥឡូវហ្នឹង!

ក៖ បាទៗ!

ខ៖ កន្លែងហ្នឹងចំហុយថ្នាំគេចំហុយថ្នាំកន្លែងហ្នឹងតើ!

ក៖ អ្នកឈឹគេយកអាហ្នឹងហាសណេះ?

ខ៖ បាទ!

ក៖ អូ៎រួចចុះអើចឹងតាកាលជំនាន់ណុងក៏មិនសូវឈឹដែរណេះតាណេះ?

ខ៖ អត់សូវឈឺទេ។

ក៖ ដោយសារយើងហូបគ្រប់គ្រាន់?

ខ៖ បាទ!

ក៖ ហើយការងារយើងអត់សូវធ្ងន់អីផង?

គ៖ គាត់ស្រួលរហូត។

ខ៖ ស្រួលរហូតខ្ញុំហ្នឹង!

គ៖ ហត់តែខ្ញុំ។

ក៖ អូ៎!

ខ៖ ហត់យាយនេះហត់ធ្វើចុងភៅ។

ក៖ អូ៎ធ្វើចុងភៅហត់ខ្លាំងហោស?

ខ៖ អូ៎មនុស្សពីរបីរយនាក់ណោះ។

គ៖ បីរយបួនរយនាក់ទ័ពគេវ៉ៃឡើង។

ខ៖ តែពីរនាក់ទេអ្នកដាក់ដាំបាយណុង។

ក៖ អូ៎បាទ!

គ៖ ខ្ញុំហត់ជាងគេ។

ក៖ ប៉ុន្តែពេលណុងយាយនៅណាទៅ?

គ៖ ខ្ញុំនៅក្រោយមន្ទីរសេដ្ឋកិច្ចនេះ។

ក៖ តែនៅកែវសេម៉ាដែរតើហី?

ខ៖ ​ទេមកណេះអស់ហើយឆ្នាំចិតប្រាំពីរមកណេះអស់។

គ៖ ពីឆ្នាំចិតប្រាំពីរ។

ក៖ មកណាមកកោះញ៉ែកអស់?

ខ៖ បាទ! មកកោះញ៉ែក។

គ៖ ចិតសិបប្រាំពីរចិតសិបប្រាំបីចិតសិបប្រាំបួនយើងរដ្ឋប្រហារ។

ក៖ ប៉ុន្តែកាល..?

គ៖ រត់ចូលព្រៃ។

ក៖ កាលយាយមកធ្វើចុងភៅនិងមកកោះញ៉ែកហើយយាយហេស?

គ៖ មកកោះញ៉ែកហើយ!

ខ៖ នៅកោះញ៉ែក។

ក៖ អូ៎ប៉ុន្តែ..?

គ៖ នៅក្នុងមន្ទីរគេ។

ក៖ ប៉ុន្តែយាយការងារហត់ការងារអីគេទៅយាយ?

គ៖ ដាំបាយ។

ខ៖ ដាំបាយរកបន្លែហ្នឹងហើយហេស!

ក៖ ដើររកតាមព្រៃតាមអីចឹងទៅ?

គ៖ លាងចានលាងឆ្នាំងអត់ទេទៅយកតែបន្លែនៅតាមសហករសហករគេគេដាំកន្លែងគេចាត់តាំង។

ក៖ អូ៎!

គ៖ ដាំបន្លែប្រជាជនផ្សេងៗយើងនៅក្នុងអង្គការគេផ្សេងទៅ។

ក៖ បាទយាយ!

គ៖ និយាយអង្គការពីមុន។

ក៖ រួចចុះអើចឹងម៉ាដូចជាមួយថ្ងៃយើងមានយើងមានចុងភៅប៉ុន្មាននាក់ទៅយាយសំរាប់ធ្វើម្ហូបធ្វើអី?

គ៖ ពីរនាក់គេចាត់តាំងតែពីរនាក់ពីរបួនបួននាក់ចឹងសុទ្ធតែស្រីៗហាស!

ក៖ បាទយាយ!

គ៖ ដល់ពេលហ្នឹងចប់មែនទែនខ្ញុំខ្លាំងជាងគេជាមួយបងស្រីខ្ញុំនៅទីបួន។

ខ៖ ទីប្រាំ។

ក៖ អូ៎!

គ៖ គេតាមដានហាសអូន។

ក៖ បាទយាយ!

គ៖ អើយយ៉ាប់ហាសយ៉ាប់រឿងគេតាមដាន។

ក៖ ប៉ុន្តែគ្រាន់ថាយើងស្រួលត្រង់យើងហូបបាយគ្រប់គ្រាន់ណេះយាយណេះ?

គ៖ ហូបគ្រប់គ្រាន់ដែរណាស់តែយើងមិនចង់ស៊ី។

ក៖ អូ៎!

គ៖ លួចលាក់អោយបងប្អូន។

ក៖ មានលួចលាក់អោយបងប្អូនអីដែរណេះយាយ?

ខ៖ លួចហ្នឹងហើយ!

គ៖ លួចលាក់។

ខ៖ អាលែងអាណិតក្មេងៗធ្វើការណែគ្នាយប់ព្រលប់អី។

គ៖ ពិសេសប្រុសៗ។

ក៖ អូ៎!

គ៖ អាប្រុសៗមន្ទីរសេដ្ឋកិច្ចនិងមានអីធ្វើស្រែលើកទំនប់ណុង។

ខ៖ បងប្អូនខ្លួនគាត់ណុង។

គ៖ កន្លែងឪពុកខ្ញុំមន្ទីរសេដ្ឋកិច្ចនិងធ្វើតែស្រែទេអត់មានដើរដូចតាហ្នឹងទេ។

ក៖ អូ៎!

គ៖ តាគាត់ដើរទៅបាញ់អីទៅគេចាត់តាំងគាត់ធ្វើទាហ៊ាន។

ក៖ បាទយាយ!

គ៖ ដល់រួចហើយគេរំសាយអោយគាត់កាន់ខាងមន្ទីរសេដ្ឋកិច្ចបាញ់សត្វបាញ់អីយកមកដឹកទាំងដំរីៗបួនប្រាំដឹកយកមកដាក់ក្នុងមន្ទីរនិងចែកចាយប្រជាជនផងយើងនៅក្នុងមន្ទីរផងដូចពួកទាហ៊ានយើងរាល់ថ្ងៃចឹងហាសណាស់។

ក៖ បាទយាយ!

គ៖ ដឹកយកមកដាក់ចឹងទៅដាក់ក្នុងមន្ទីរសេដ្ឋកិច្ចនិងខ្ញុំអ្នកកាន់កាប់ឃ្លាំងធំហាសតាំងពីអង្ករឡើង។

ក៖ អូ៎!

គ៖ ហើយទាហ៊ានគេទ័ពគេចុះមកមិនតិចទេក្នុងមួយយប់ជួនណាអត់បានដេកទេ។

ក៖ ចឹងហោសយាយ?

គ៖ ម៉ោងបីរកស៊ីតែម៉ោងមួយម៉ោងពីរទ័បជួនណាគេចូលទៅកន្លែងព្រំដែនគេដឹកទៅព្រំដែនយើងឡានប្រាំសុទ្ធតែឡានធំៗក្នុងមួយឡានហុកសិបនាក់។

ក៖ អូ៎!

គ៖ អើយខ្ញុំហត់ជាងគេហើយកូនពីរទៀត។

ក៖ នៅមើលកូនទៀត?

គ៖ កូនទៀតកូនគេចង់យកដាក់កន្លែងរួមកន្លែងគេអ្នកចិញ្ចឹមកុមារអត់អោយទេខ្ញុំតវ៉ាអត់អោយទេ។

ក៖ យាយសុខចិត្តចិញ្ចឹមខ្លួនឯង?

គ៖ ហីចិញ្ចឹមខ្លួនឯងខ្ញុំសុទ្ធប៉ាក់សុទ្ធព៌ណខ្លួនឯងខ្ញុំ។

ក៖ អូ៎!

គ៖ អត់អោយទេថាគេយកទៅអស់ហើយ!

ក៖ បាទយាយ!

គ៖ នៅតែខ្ញុំទេខ្ញុំតវ៉ាខ្ញុំថាអត់ទេងាប់លើកូនខ្ញុំរស់លើកូនខ្ញុំ។

ក៖ អូ៎!

គ៖ ខ្ញុំអោយឪពុកម្ដាយខ្ញុំតវ៉ាណាស់អូនមែនអើយខ្ញុំមិនខ្លាចទេ។

ក៖ បាទយាយ!

គ៖ កុំអោយខ្ញុំដើរខុសច្បាប់។

ក៖ ប៉ុន្តែយើងពេលណុងយើងអត់ឈឺអត់អីដែរណេះយាយណេះ?

ខ៖ បាទ! អត់ឈឺអីទេ។

គ៖ ចាស! ឈឺដែរតិចតួចៗហ្នឹងលេបថ្នាំតិចតួចហ្នឹងអត់សូវឈឺទេខ្ញុំ។

ក៖ ប៉ុន្តែគ្រាន់ថាកូនចៅយើងកើតអត់អីទេអត់ទាន់ទេណេះយាយណេះ?

គ៖ អត់អី។

ក៖ ដោយសារនៅក្មេងៗតូចៗចឹង..?

គ៖ ហ្នឹងហើយតូចៗចឹងកូនខ្ញុំ។

ក៖ ប៉ុលពតផុតហើយណេះយាយណេះ?

គ៖ នៅណាហ្នឹងហើយ!

ខ៖ នៅកំពុងខឹងហាសណោះ។

គ៖ នៅអាចិតសិបប្រាំពីរយើងគេចាប់ផ្ដើមចាត់តាំងខ្ញុំធ្វើមន្ទីរសេដ្ឋកិច្ចហ្នឹងហើយ!

ក៖ បាទយាយ!

គ៖ បាយសំលអោយគេក្នុងមន្ទីរខ្លួនឯងនៅតូចធំអីបីរយជាង។

ក៖ បាទ!

គ៖ បើសិនដល់ពេលទ័ពគេចុះមកអើយមិនបានដេកទេមួយយប់ៗ។

ក៖ អូ៎!

គ៖ ហត់ប៉ុន្តែយើងធ្លាប់ហាសអត់ដែរងងុយដេកទេអូនដល់ពេលចឹងយើងធ្លាប់។

ក៖ ចឹងអើយាយហើយហ្នឹងតាធ្វើការតែមួយហ្នឹងអត់មានធ្វើអីផ្សេងទៀតផងហោស?

ខ៖ អត់មានទេ។

គ៖ តែប៉ុណ្ណឹង!

ក៖ គេអត់មានជំលាសទៅកន្លែងផ្សេងទៀតផងហោស?

គ៖ ជំលាសរហូតប៉ុន្តែចុងបញ្ចប់ពីរឆ្នាំនិងឆ្នាំចិតប្រាំពីរចិតប្រាំបីចិតប្រាំបួនយើងរដ្ឋប្រហារចូលព្រៃហ្នឹងអត់។

ក៖ បាទយាយ!

គ៖ យួនចូលស្រុកមកនៅចប់ត្រឹមហ្នឹងហាស!

ក៖ អូ៎!

គ៖ ខ្ញុំចប់ត្រឹមអាដែងគេចាត់តាំងខ្ញុំកាន់ខាងមន្ទីរសេដ្ឋកិច្ចដឹងអត់។

ក៖ បាទយាយ!

គ៖ គេចាត់តាំងខ្ញុំបានតែមានអ្នកធ្វើធំអីទេគេអោយខ្ញុំធ្វើប៉ុន្តែខ្ញុំមិនដឹងធ្វើម៉េចខ្ញុំអត់ចេះ។

ក៖ អូ៎!

គ៖ ប៉ុន្តែទទួលដាំបាយដាំទឹកអោយគេស៊ីហ្នឹង!

ក៖ បាទយាយ!

គ៖ គេអ្នកធំៗគេមកពីណាពីណីចឹងទៅខ្ញុំក្រោកដាំបាយអោយគេទទួលភ្ញៀវ។

ក៖ ប៉ុន្តែគ្រាន់ថាយាយចេះតែជំលាសតែជំលាសនៅក្នុងខេត្តមណ្ឌលគិរីប៉ុន្តែគ្រាន់តាមស្រុកផ្សេងៗមែនអត់យាយ?

ខ៖ គ្មានទេទៅតាមស្រុកអត់មានទេ។

គ៖ គ្មានទេជំលាសពីនោះមកពីកែវសេម៉ាមកនៅហ្នឹង!

ខ៖ បាទ! កោះញ៉ែកបណ្ដោយហ្នឹង!

គ៖ កោះញ៉ែកបណ្ដោយ។

ក៖ អូ៎កោះញ៉ែកហ្នឹងហើយលែងទៅណាទៀតហើយណេះ?

គ៖ អត់ទេ។

ខ៖ លែងទៅណា។

គ៖ គ្មានទៅទេ។

ក៖ អូ៎បាទ!

គ៖ យើងធ្វើបុណ្យល្អឃើញល្អហើយ!

ក៖ បាទយាយបាទរួចចុះពេលដែរដាច់ប៉ុលពតពេលហ្នឹងយើងមានការលំបាកអីទៅ?

គ៖ លំបាកកូន។

ក៖ ដោយសារពេលដាច់ប៉ុលពតថ្មីៗមើលម៉េចបានយើងដឹងថាអើដាច់ប៉ុលពត?

ខ៖ ដាច់អី។

ក៖ យួនគេទៅប្រាប់ឬមួយក៏ម៉េចពេលណុង?

ខ៖ ដាច់ប៉ុលពត។

គ៖ យើងចេញចេះទៅ។

ខ៖ ទ័ពយួនមកពេញទឹកពេញដីហើយប៉ុលពតមិនរត់ទៅអាណែប្រទេសថៃ។

ក៖ អូ៎!

ខ៖ រត់ទៅប្រទេសថៃហើយនៅយួនហើយហ្នឹងខ្មែរយើងអ្នកកាន់កាប់។

ក៖ យួនមកកាន់កាប់ណេះ?

ខ៖ បាទ! កាន់កាប់យើង។

ក៖ ហើយពេលហ្នឹងអើយើងរត់មកស្រុកវិញណេះតាណេះ?

ខ៖ មកស្រុកវិញខ្ញុំមិនដែរទៅព្រៃទេយាយទេរត់តាមគេខ្ញុំទៅតាមយក។

ក៖ អូ៎!

គ៖ គេចូលព្រៃអស់រលីងហើយគ្មាន។

ខ៖ មកក្នុងអង្គភាពណុងបាត់មនុស្សអស់រលីង។

ក៖ បាទ!

ខ៖ រួចណុងខ្ញុំទៅតាមយកពួកវៀតណាមវាធ្វើសំបុត្រអោយទៅតាមដល់ពាក់កណ្ដាលផ្លូវនិងជួបយាយហ្នឹងមកវិញមកអង្គភាពហើយមករកបងប្អូនម៉ែឪនៅនេះ។

ក៖ អូ៎បាទតាបាទ!

ខ៖ បាទ!

គ៖ ចេញតែពីហ្នឹងមកមកនៅទីនេះ។

ខ៖ នៅអរបួនក្រោមយើងនេះ។

ក៖ អូ៎!

គ៖ គេចាប់គាត់ដាក់គុកបីឆ្នាំ។

ក៖ ពីណាចាប់តាហោសម៉េចចឹង?

ខ៖ ជនជាតិគេប្ដឹងជាមួយយួននោះ។

គ៖ ថាយើងនៅ..។

ក៖ ថាតាកងទ័ពហោស?

ខ៖ ហ្នឹងហើយគេថាខ្ញុំស្អីណេះចេះចុះ។

គ៖ ស្អីណាណី។

ខ៖ ហើយពួកអាវាប្ដឹងខ្ញុំនិងងាប់អស់ហើយឥឡូវនោះគ្មានសល់មួយទេ។

ក៖ គេថាតាអើលក្ខណៈហៅគេញសំងាត់ហ្នឹងហី?

ខ៖ បាទ! សុទ្ធគេញសំងាត់។

ក៖ ដល់ពេលចឹងគេ..?

ខ៖ ហើយបានយួនទេគា្ន។

គ៖ យើងទេបងប្អូនខ្លាចយើងទាក់ទងបងប្អូននៅព្រៃចឹងហាស!

ក៖ បាទ!

គ៖ ចុះឡើងពួគព្រៃអ្នកស្រុកទាក់ទងខាងសេដ្ឋកិច្ចចឹងទេតាណុងនោះ។

ក៖ អូ៎!

គ៖ តែគា្នសុទ្ធតែបងប្អូនទេដល់គាត់ត្រង់ត្រង់សង្គមយើងឥឡូវចឹងដឹងអត់។

ក៖ បាទ!

គ៖ រួចគេអត់ជឿយើងទេថាយើងនេះនៅតែទាក់ទងខាងប៉ុលពត។

ក៖ អូ៎!

គ៖ រួចតាគាត់សង្គមឥឡូវទេគេថាគាត់នេះពីមុនណុងគាត់ថាគេចោទគាត់ថាគេអ្នកព្រៃណាស់ខ្មែរក្រហមគេប្ដឹងអ្នកស្រុកថាគាត់និងគេញយួនដឹងអត់។

ក៖ បាទយាយបាទ!

គ៖ ជនបង្គប់ថាគាត់មែនទេចាប់គាត់ទៅដូចថាបញ្រ្ចាស់គា្នបុកគា្នបណ្ដោយ។

ក៖ អូ៎បាទ!

គ៖ គាត់មានដែរសំលាប់កាប់ពីណាទេ។

ក៖ អូ៎រួចចុះអើចឹងនៅពេលដែរដាច់ប៉ុលពតថ្មីៗពេលហ្នឹងយើងគេចាប់ផ្ដើមចែកស្រែចែកអីអោយយើងណេះតាធ្វើស្រែរួម?

គ៖ ចាស!

ខ៖ ធ្វើចាប់ខ្លួនឯងធ្វើម៉ង។

ក៖ តែយើងធ្វើស្រែរួមជាមួយគេសិនហេសតា?

គ៖ ហ្នឹងហើយ!

ខ៖ ដើរធ្វើស្រែរួមប្រវ៉ាស់។

ក៖ អូ៎!

គ៖ ប្រាំមួយប្រាំពីរក្រុមគ្រួសារចឹងយើងចែកស្រូវតែគាត់អត់ដែរនៅទេ?

ខ៖ វានៅកន្លែងឯកែប្រែ។

គ៖ គាត់នៅកន្លែងទោសខ្ញុំទេធ្វើជាមួយគេ។

ខ៖ អូ៎បើបានវៀតណាមនិងខ្ញុំងាប់បាត់ហើយគេវ៉ៃងាប់ហើយ!

ក៖ អូ៎!

គ៖ បានយួនគាត់ចេះនិយាយយួន។

ក៖ ពេលណុងពិបាកអីខ្លះទៅយាយ?

គ៖ អើយពិបាកណាស់គ្រាប់កាំភ្លើងគេយាមមុខក្រោយ។

ខ៖ គេវ៉ៃយក។

គ៖ គ្រាន់តែប្ដីខ្ញុំចឹងគេយាមនៅក្រោមផ្ទះចឹងហាស!

ក៖ បាទ! រួចទៅអើពេលណាដែរតានៅជាប់ឃុំឃាំងហោសតា?

ខ៖ ឆ្នាំប៉ែត្រសិប។

ក៖ ប៉ែត្រសិបហេសចឹងប៉ែត្រសិបតានៅជាប់យាយនៅតែឯង?

ខ៖ បាទ!

គ៖ ប៉ែត្រពីរបានគេលែងគាត់។

ក៖ អូ៎ប៉ុន្តែចង់និយាយថាពេលដែរតាជាប់បីឆ្នាំនិងយាយនៅម្នាក់ឯង?

ខ៖ នៅតែឯងនៅជាមួយបង។

គ៖ នៅជាមួយបងស្រី។

ក៖ អូ៎ជាមួយកូនៗទៅណេះ?

ខ៖ បាទ!

គ៖ កូនពីរនាក់ខ្ញុំពោះធំជាមួយកូនខ្ញុំមេម៉ាយអាធីទីនេះបីខែបួនខែ។

ក៖ រួចយើងរកស៊ីអីទៅចឹងយាយ?

គ៖ ធ្វើស្រែ។

ខ៖ គាត់ធ្វើស្រែហ្នឹងហើយ!

គ៖ បង្ហូរស្រាកាលហ្នឹង!

ក៖ បិទស្រាបិទអីហោស?

ខ៖ ចិញ្ចឹមជ្រូក។

គ៖ ចិញ្ចឹមជ្រូក។

ខ៖ គ្មានធ្វើស្អី។

ក៖ អូ៎រួចដល់ពេលដែរតាមកវិញ?

គ៖ បិទស្រា។

ក៖ តាធ្វើស្រែដដែរ?

ខ៖ ធ្វើស្រែហ្នឹងដែរ។

ក៖ អូ៎ធ្វើរយះពេលប៉ុន្មានប្រហែលប៉ុន្មានឆ្នាំបានយើងចាប់ផ្ដើមមានអារម្មណ៍ថាយើងរៀងស្រួលតា?

ខ៖ ហេ៎មកស្រួលមែនទែនឆ្នាំ..។

គ៖ យួនទៅស្រុកវិញ។

ក៖ យួនទៅស្រុកវិញ?

ខ៖ ទៅណុងឆ្នាំអានេះ។

គ៖ ពួកឧន្តាក់ទៅ។

ក៖ ឧន្តាក់ឆ្នាំកៅបីហ្នឹងហីយាយ?

ខ៖ កៅបីបោះឆ្នោតឧន្តាក់រួច។

គ៖ នៅតែសង្រ្គាមនៅតែវ៉ៃគា្នពួកគេណុងហោសតែខ្ញុំចូលស្រុកហើយ!

ក៖ ប៉ុន្តែចង់និយាយថានៅឆ្នាំអើឆ្នាំប៉ែត្រជាងហ្នឹងនៅមានកងទ័ពប៉ុលពតនៅមានអីចាប់ទាហ៊ានចាប់អីនៅឡើយតើហី?

ខ៖ មាន។

គ៖ មាន។

ខ៖ នៅមានក្នុងព្រៃ។

គ៖ ក្នុងព្រៃ។

ក៖​ អូ៎!

គ៖ មិនស្រួលទេលំបាកហើយ!

ខ៖ ដល់ឆ្នាំកៅប្រាំមួយតើពួកអានេះសម៉ារុណកម្មណុង។

ក៖ អូ៎!

ខ៖ គេចូលរួមគា្នទាំងអស់។

ក៖ បាទ!

ខ៖​ អស់ទ័ពក្នុងព្រៃអីណាស់អស់ហើយ!

ក៖ ប៉ុន្តែពេលណុងកូនយើងទើបតែធំទេណេះតាណេះ?

ខ៖ អើយធំអស់ហើយ!

ក៖ អូ៎រួចចុះអើចឹងតាពេលណុងអើកូនៗគាត់ធ្វើអីគេខ្លះទៅតា?

ខ៖ គ្មានធ្វើអីជាមួយគេទេ។

គ៖ ធ្វើស្រែធ្វើចំការហ្នឹង!

ខ៖ ធ្វើស្រែចំការយើងហ្នឹងហើយតាមតែខ្ញុំហ្នឹង!

ក៖ អូ៎បាទតា!

ខ៖ អត់ធ្វើទាហ៊ានធ្វើប៉ូលីសអីជាមួយគេទេ។

គ៖ ផ្ដាច់ត្រឹមហ្នឹង!

ក៖ វាចប់ត្រឹមហ្នឹងណេះតាណេះ?

ខ៖ បាទ! ចប់ខ្ញុំមិនអោយធ្វើ។

ក៖ អូ៎បាទតាបាទ!

ខ៖ ខ្ញុំវាឆ្អែតហើយអូនអើយមិនអោយអត់អោយកូនចៅធ្វើឥឡូវនេះអ្នកខ្លះរកស៊ីអារឈើស៊ីឈ្នួលគេហើយអ្នកខ្លះធ្វើផ្ទះ។

ក៖ អូ៎បាទតារួចចុះអើតាគិតថាចឹងតាតាំងពីក្មេងរហូតមកដល់ឥឡូវការងារអីគេខ្លះដែរតាធ្លាប់ធ្វើទៅ?

ខ៖ មានការងារធ្លាប់ធ្វើបញ្ជាំមានតែធ្វើស្រែចំការហ្នឹង!

ក៖ ធ្វើស្រែធ្វើចំការហ្នឹងតែម៉ង?

ខ៖ បាទ!

ក៖ អូ៎!

គ៖ គ្មានធ្វើអីទេ។

ខ៖ គ្មានធ្វើអីទេវឹកណុងហោស!

ក៖ រួចចុះលក្ខណៈលក់ដូរធ្វើអាជីវកម្មតាធ្លាប់ធ្វើអត់ចឹង?

ខ៖ អត់ផង។

ក៖ អត់ដែរលក់ដូរលក់ត្រីលក់អីទេណេះតាណេះ?

ខ៖ បាទ! អត់ទេ។

ក៖ អូ៎!

ខ៖​ អត់មានទេ។

ក៖ រួចចុះតាគិតថាតាំងពីក្មេងរហូតមកដល់ឥឡូវជីវិតរបស់តាមានការផ្លាស់ប្ដូរអីខ្លះទៅតាជាមួយយាយជាមួយតាអី?

ខ៖ មានឃើញផ្លាស់ប្ដូរស្អីនៅតែធម្មតាឈឺគ្រុនក៏អត់សូវមានឈឺគ្រុនដែរ។

ក៖ អូ៎ទាំងសុខបែបលក្ខណៈថាសុខភាពជីវភាព..?

ខ៖ បាទ!

ក៖ ក្រុមគ្រួសារយើងឥឡូវអត់អីទេណេះតាណេះ?

ខ៖ នៅធម្មតាយើងហ្នឹងអើយើងខ្វះក៏មិនខ្វះមានក៏មិនមានអោយល្មមម៉ាដុះទាល់។

ក៖ អូ៎!

ខ៖ បាទ! គេថាក្រ..។

គ៖ តំរិះរកស៊ី។

ខ៖ ក៏មានផ្ទះនៅវាខ្វះម្ដងមួយយាមណាស់កូន។

ក៖ បាទតាបាទ!

ខ៖ បាទ!

ក៖ រូចចុះតាគិតថាអើចឹងផ្ទះរបស់យើងកាលជំនាន់នៅជាមួយឪពុកម្ដាយផ្ទះបែបណាតាដល់ពេលរហូតមកដល់ឥឡូវយើងមានកូនចៅផ្ទះបែបលក្ខណៈម៉េចទៅតា?

ខ៖ ហើយពីមុនមកយើងនៅជាមួយម៉ែឪកាលនៅក្មេងអាហ្នឹងផ្ទះស្បូវផ្ទះផ្ទំឬស្សីយើងហ្នឹង!

ក៖ អូ៎បាទតា!

ខ៖ ហើយដល់យើងធំចាស់មកមានកូនមានចៅឥឡូវយើងមានផ្ទះក្ដារបាំងជញ្ជាំងក្ដារអីប្រកប្រូស៊ីម៉ង់អីហ្នឹងហាស!

ក៖ បាទតាបាទ!

ខ៖ បាទ!

ក៖ ដល់ពេលឥឡូវយើងមកនៅផ្ទះផ្ទះមានតែតាយាយនៅចឹងទៅ?

ខ៖ បាទ!

ក៖ ​អូ៎ប៉ុន្តែផ្ទះហ្នឹងយើងជាអ្នកជួសជុលសាងសងដោយខ្លួនឯងមែនអត់តា?

ខ៖ សាងសងខ្លួនឯង!

ក៖ អូ៎!

គ៖ កូនតើ!

ខ៖ កូនជួយខ្លះ។

ក៖ អូ៎!

គ៖ ទិញគេ។

ក៖ ប៉ុន្តែផ្ទះនិងបែបលក្ខណៈថាធ្វើយើងប្រើឧបករណ៍អីខ្លះសំរាប់សាសងសងតាលក្ខណៈសំភារៈឧបករណ៍វាហាស?

ខ៖ អូ៎អានិងជួលជាងគេតើកូន។

ក៖ អូ៎យើងជួលជាងយើង..?

ខ៖ បាទ! ជាងគេអ្នកធ្វើ។

ក៖ យើងអត់ចេះធ្វើទេណេះតាណេះ?

ខ៖ យើងអត់ចេះធ្វើទេយើងអ្នកអាលែងទិញឈើទិញអីអោយគេគេអ្នកធ្វើអោយ។

គ៖ ជួលគេទៅអោយលុយគេទៅ។

ក៖ អូ៎ប៉ុន្តែបើយើងកូនចៅយើងម៉ងអត់មាននរណាគេចេះធ្វើផ្ទះទេណេះតាណេះ?

ខ៖ ទើបឥឡូវទេវាធ្វើជាងផ្ទះអាតឹកហោស!

ក៖ អូ៎!

ខ៖ ពីមុនអត់ចេះទេនៅតូចៗណុង។

ក៖ ​អូ៎បាទតាបាទ!

ខ៖ បាទ! នៅតូចៗ។

ក៖ រួចចុះអើចឹងតាឪពុកម្ដាយធ្លាប់បង្រៀនពីជំនាញអីទៅតាអត់?

ខ៖ អត់ផងអត់ទាន់..។

ក៖ អត់ដែរបង្រៀនអីទេណេះតាណេះ?

ខ៖ បាទ! អត់បង្រៀនអីផងមានតែធ្វើស្រែចំការហ្នឹង!

ក៖ ហើយចឹងតាអើលក្ខណៈវេញវល្លិ៍ កូរស្ករ ឡើងត្នោត ធ្វើកន្ទេលអីតាអត់ចេះទេ?

ខ៖ អត់ចេះទេ។

ក៖ កាលនៅស្ទឹងត្រែងក៏អត់ចេះដែរ?

ខ៖ ​អត់។

ក៖ អូ៎កាលនៅស្ទឹងត្រែងតាទើបកើត..?

ខ៖ ទើបកើតហ្នឹង!

ក៖ តាមកនៅហ្នឹងម៉ង?

ខ៖ អើកើតបានបីខែមកហ្នឹងម៉ង។

ក៖ អូ៎រួចចុះអើចឹងតាគិតថាតាធ្លាប់បង្រៀនជំនាញអីទៅកូនចៅវិញអត់?

ខ៖ អូ៎អត់មានតែអានេះជំនាញធ្វើស្រែចំការហ្នឹងហើយទាំងកូនទាំងចៅនោះមិនអោយធ្វើទ័ពធ្វើទាហ៊ានអីជាមួយគេទេ។

ក៖ អូ៎!

ខ៖ អោយរកស៊ីធម្មតាយើងហ្នឹង!

ក៖ បាទតាបាទ!

ខ៖ តាមជីវភាពរបស់យើងហ្នឹង!

ក៖ ​អូ៎បាទតាបាទ!

ខ៖ បាទ!

ក៖ រួចចុះតាគិតថាលក្ខណៈជាអើល្ខោនយីកេអាយ៉ៃតាចូលចិត្តមើលទេតា?

ខ៖ អូ៎!

ក៖ កាលជំនាន់នៅក្មេងៗហាស?

ខ៖ នៅក្មេងៗក៏មិនសូវដែរនៅធម្មតាហ្នឹង!

ក៖ ចឹងហោសតា?

ខ៖ គេធ្វើបុណ្យធ្វើទានអីទៅជាមួយគេធ្វើបុណ្យធ្វើទាន។

ក៖ អូ៎!

ខ៖ ដល់អស់ពីហ្នឹងហើយយើងមើលគេរាំរែកអីណាទំនេរសប្បាយអីចេះចុះនោះអត់ទៅទេបាទរឿងខ្ញុំអត់ទៅទេ។

ក៖ បាទតាចុះអើលក្ខណៈថាអើសុំសលល្បិ៍សុំអីឥឡូវយើងអត់ទាន់ទេណេះតា?

ខ៖ សុំសល្បិ៍អត់ទៅដែរ។

ក៖ ម៉េចចឹងតា?

ខ៖ បាទ! សុំសល្បិ៍អត់ទៅពីព្រោះមូលហេតុអត់ទៅណុងវាមានមូលហេតុចេះស្ដាប់ទៅគេមិនសូវស្រួលវត្តមួយៗគេអាលែងណែប្រលងប្រជែងគា្នហើយអាចារ្យមួយទៅពីអាចារ្យមួយហើយចង់មិនដឹងម៉េចម៉ាទេរបស់គេណុង។

ក៖ អូ៎!

ខ៖ ហើយខ្មោចបងសែមហើយគាត់អ្នកអូសអូ៎ចូលមកសុំសិល្បិ៍ជាមួយបងអត់ទេខ្ញុំនិយាយតែមួយម៉ាត់និងខ្ញុំថាឥឡូវខ្ញុំចងកន្ទុយក្បិនមិនទាន់បានទេបងឯងទៅតែឯងទៅ។

ក៖ អូ៎!

ខ៖ ចប់ត្រឹមនិងគាត់អត់ហ៊ានអូសទាញខ្ញុំទៅ។

ក៖ អូ៎បាទតាបាទ!

គ៖ ការលំបាកកូនអើយខ្ញុំលះបង់ក្នុងក្រុមគ្រួសាររួច។

ខ៖​ ណែ..!

គ៖ ខ្វះមុខខ្វះក្រោយដែរមានតែផ្ទះទេ។

ខ៖ ខ្ញុំសុំសិល្បិ៍ក្នុងវត្តហើយយើងអ្នកសុំសិល្បិ៍នៅផ្ទះហ្នឹងអើនៅផ្ទះវាល្អវិញ។

ក៖ អូ៎បាទតាបាទ!

គ៖ បុណ្យទានយើងទៅទៅ។

ក៖ អូ៎!

ខ៖ ប៉ុនធ្វើបុណ្យទានយើងទៅទៅ។

ក៖ ប៉ុន្តែបើយាយតាអត់ទាន់សុំទេ?

ខ៖ អត់ទេ។

គ៖ អត់ទេលះបង់អត់រួចទេ។

ក៖​ អូ៎នៅមានកូនចៅច្រើនណេះ?

ខ៖ បាទ!

គ៖ អូយអត់រួចទេរឿងខ្ញុំទៅអត់រួចទេ។

ខ៖ ទៅអត់រួចទេ។

គ៖ សំខាន់នៅកូនមួយនេះ។

ក៖ អូ៎បាទចុះអើលក្ខណៈម្ហូបអាហារអីដែរតាចូលចិត្តហូបតា?

ខ៖ ធម្មតាយើងហ្នឹងហាស!

គ៖ ត្រីទៅសាច់ទៅ។

ខ៖ ត្រីសាច់អីហ្នឹងហាស!

គ៖ បើចឹងទេម្ទេសបុល។

ខ៖ បាទ! ខ្ញុំអំបិលម្ទេសហ្នឹងហើយ!

គ៖ ស៊ីអត់ឆ្ងាញ់។

ក៖ អូ៎!

ខ៖ ប្រហុកយើងហ្នឹងហើយ!

ក៖ បាទតាបាទ!

ខ៖ បាទ!

គ៖ សំលឆ្ងាញ់ៗគាត់អត់ហូបទេ។

ក៖ រួចចុះតា..?

ខ៖ ឆាចៀនចប់ហើយ!

ក៖ ចឹងហោសតា?

ខ៖ បាទ!

ក៖ រួចចុះអើ..?

គ៖ អាំងសាច់អាំងអីទៅ។

ក៖ បាទ! ចុះលក្ខណៈបែបកាលពីក្មេងហាសតាធ្លាប់លេងល្បែងប្រជាប្រិយ៍អីអត់តាបោះអង្គុញ ចោលឈូងអី?

ខ៖​ អើលេងម្ដងៗជាមួយគេហ្នឹង!

ក៖ នៅស្រុកនិងហោសតានៅខាងច្មៀតហ្នឹង?

ខ៖ ណោះច្មៀតណុង។

ក៖​ អូ៎!

ខ៖ អោយតែចូលឆ្នាំគេបោះអង្គុញអីហ្នឹង!

ក៖ បងប្អូនជនជាតិគាត់ចេះដែរ?

ខ៖ ចេះទាំងអស់គា្នហ្នឹងហើយចូលគា្នទាំងអស់ហ្នឹង!

ក៖ អូ៎បាទតាបាទប៉ុន្តែរាំរែកច្រៀងតាចូលចិត្តដែរ?

ខ៖ ជាធម្មតា។

ក៖ ហ្នឹងធម្មតាទេណេះតាណេះ?

ខ៖ បាទ!

គ៖ គាត់មិនសូវចេះរាំ។

ក៖​ អូ៎រួចចុះអើតាគិតថាពេលណាដែរយើងចាប់ផ្ដើមសប្បាយតាយើងមានអារម្មណ៍ថាយើងសប្បាយម៉ងហាស?

ខ៖ សប្បាយមានតែចូលឆ្នាំណុងហើយ!

ក៖ ចូលឆ្នាំ?

ខ៖ បាទ!

ក៖ បុណ្យទានអីណេះតាណេះ?

ខ៖ បាទ! បុណ្យទាន។

ក៖ អូ៎រួចចុះបើជីវភាពសព្វថ្ងៃឥឡូវម៉េចដែរតា?

ខ៖ ជីវភាពសព្វថ្ងៃនៅធម្មតាហ្នឹងហើយធ្វើម៉េច។

ក៖ ធម្មតាណេះតាណេះ?

ខ៖ បាទ! ពេលខ្វះៗទៅពេលបានបានទៅ។

ក៖ រួចចុះអើចុះចៅៗឥឡូវប៉ុន្មាននាក់ហើយតា?

ខ៖ អើចៅជាងម៉្ភៃនាក់ណោះ។

គ៖ ម៉្ភៃនាក់ជាង។

ក៖ ជាងម៉្ភៃនាក់ណេះ?

ខ៖ បាទ!

ក៖ មួយមេបួនប្រាំៗ?

ខ៖ មួយមេបួនប្រាំៗអាកូនៗវាក៏បានចៅទួតទៀត។

ក៖ អូ៎តាមានចៅទួតទៀតហើយហោស?

ខ៖ បាទ! មានចៅទួតទៀតណោះ។

គ៖ បីនាក់។

ក៖ ចៅទួតបីហោស?

ខ៖ បាទ!

ក៖ កូនបងៗហ្នឹងណេះ?

ខ៖ កូនហ្នឹងហើយកូនបងៗកូនប្អូនៗខ្ញុំហ្នឹងបន្ទាប់ៗគា្ន។

គ៖ នៅហ្នឹងមួយកូនបូផាហ្នឹង!

ក៖ អូ៎!

ខ៖ កូនអាផ្លូចហ្នឹងក៏បានចៅទួត។

គ៖ មួយទៀតអូ៎ពីរនាក់ហើយកូនបូផាស្គាល់បូផាអត់?

ក៖ បាទ!

គ៖ កូនវាប្រុសៗវាយកប្រពន្ធបានកូនម្នាក់មួយ។

ក៖ បាទយាយ!

គ៖ ស្រីមួយប្រុសមួយ។

ក៖ ចឹងមានន័យថាចៅទួតបីហើយចឹង?

ខ៖ បី។

គ៖ បីហើយ!

ក៖ អូ៎ច្រើនតាអាយុចិតប្រាំចុះយាយ?

គ៖ ខ្ញុំហុកជាង។

ខ៖ ហុកជាង។

ក៖ យាយហុកជាងតើហី?

គ៖ ហុកប្រាំហុកប្រាំមួយហើយ!

ក៖ អូ៎ប៉ុន្តែបានចៅទួតរួចចុះអើតាកាលតានៅរៀនតាធ្លាប់មានគោលបំណងថាតាចង់ធ្វើអីមួយធ្វើប៉ូលីស ទាហ៊ានអីទេ?

ខ៖ អត់ទេ។

ក៖ អត់ដែរគិតទេណេះតាជំនាន់ណុងណេះ?

ខ៖ អត់ដែរគិតទេ។

ក៖ ម៉េចចឹងតា?

ខ៖ បើចង់ចេះ។

ក៖​ គ្រាន់តែចង់ចេះតែប៉ុណ្ណឹង?

ខ៖ បាទ! ចង់ចេះ។

ក៖ អូ៎រួចចុះ..?

គ៖ ចេះតែស៊ី។

ក៖​ អូ៎រួចចុះបើមានសំនួរចុងក្រោយមួយតាបើសិនជាចង់អោយតាផ្ដែផ្ដាំលក្ខណៈទៅកូនចៅជំនាន់ក្រោយដើម្បីអោយពួកគាត់អាចអើខំប្រឹងរៀនសូត្រមានអនាគត់ល្អអីចឹងតាធ្លាប់ទូន្មានព្រានប្រដៅពួកគាត់ទេតា?

ខ៖ អូ៎ចេះតែណែនាំហើយប្រាប់កូនចៅណុងអោយតែខិតខំរៀនសូត្រអោយចេះអោយដឹង។

ក៖ អូ៎បាទតា!

ខ៖ កុំអោយងងឹតល្ងង់ដូចអាលែងចាស់ៗពីមុនមក។

គ៖ ជំនាន់ពីមុន។

ក៖ បាទតាបាទ!

ខ៖ បាទ!

ក៖ ប៉ុន្តែតាធ្លាប់ទូន្មានព្រានប្រដៅពួកគាត់ថាអោយជៀសវៀងពីអំពើដែរអត់ល្អក្នុងសង្គមដូចអើគ្រឿងញៀនឬមួយក៏ជក់គ្រឿងញៀនជក់អីហាសតាធ្លាប់ទូន្មានអត់?

ខ៖ អើយហាមៗផ្ដាច់ហើយហ្នឹងនោះ។

ក៖ ចៅៗអីតែងតែទូន្មានព្រានប្រដៅដល់ពួកគាត់ណេះ?

ខ៖ បាទ! អើយចេះតែណែនាំរហូតអត់ធ្វើទេ។

គ៖ គេលួចលាក់ដឹងម៉េចគេកូនអើយ!

ខ៖ គីឡូនិយាយយើងអទ់ដឹងណាស់គេទៅធ្វើការឆ្ងាយៗហាសណាស់បាទ!

ក៖ អូ៎អាហ្នឹងបើនៅឆ្ងាយពីភ្នែកយើងអត់ដឹងទេណេះតាណេះ?

ខ៖ បាទ! យើងអត់ដឹង។

ក៖ ហើយយើងចេះតែទូន្មានព្រានប្រដៅដល់ពួកគាត់រាល់ថ្ងៃចឹងទៅ?

ខ៖ បាទ!

គ៖ រហូតរាល់ថ្ងៃ។

ខ៖ រហូតចេះតែណែនាំរហូតណុង។

ក៖ អូ៎ទាំងកូនទាំងចៅ?

គ៖ គេលួចលាក់មិនតាមយើងមិនដឹង។

ខ៖ ដូចគេដូចឯងមិនថាតែកូនចៅខ្លួនឯងអ្នកស្រុកនៅភូមិក៏ដោយ។

ក៖ បាទតា!

ខ៖ បាទ! ចេះតែណែនាំចេះតែប្រាប់។

ក៖ អូ៎បាទតា!

ខ៖ យើងចាស់ៗហ្នឹងយើងឃើញកូនវាមិនត្រូវហ្នឹងភ្នែកអីយើងយើងចេះតែណែនាំគេទៅ។

ក៖ បាទតាបាទ!

ខ៖ កុំធ្វើចឹង។

ក៖​ អូ៎!

ខ៖ អត់ល្អម៉្យាងៗអាហ្នឹងវាបំផ្លាញ់អាយុជីវិតរបស់ខ្លួនឯងទៅណាស់។

ក៖ បាទតាបាទ!

ខ៖ បាទ!

ក៖ អូ៎ចុះតាមានពាក្យពេចន៍អីដែរតាធ្លាប់ផ្ដែផ្ដាំឬមួយក៏ចង់ផ្ដាំទៅពួកគាត់ដែរតាពីមុនតាធ្លាប់គិតថាតាចង់ធ្វើអីមួយប៉ុន្តែតាអត់បានធ្វើប៉ុន្តែតាធ្លាប់អើប្រាប់ទៅចៅៗអីដើម្បីអោយធ្វើតាមគោលបំណងអីទេណេះ?

ខ៖ អូយយើង..។

គ៖ កុំអោយធ្វើដូចយើងទៀតចាស!

ខ៖ កូនចៅខិតខំរៀនសូត្រមានការងាររកស៊ីអីមន្ត្រីរាជ្យការគេត្រូវការអីអានេះយើងចេះជាលក្ខណៈអក្សរហាសណាស់។

ក៖ បាទតាបាទ!

ខ៖ បើយើងអត់ចេះអក្សរយើងធ្វើអត់កើតទេធ្វើជាងស្អីក៏ដោយជាងសំណង់ក៏ដោយជាងអីក៏ដោយ។

ក៖ បាទតាបាទ!

ខ៖ ទាល់តែយើងចេះអក្សរចេះលេខអានិងបានយើងធ្វើរួច។

ក៖ អូ៎បាទតាបាទ!

ខ៖ បាទ! ចេះតែណែនាំអោយកូនទៅចឹង។

ក៖ អូ៎បាទតា!

ខ៖ បាទ!

ក៖ ចឹងមានពាក្យពេចន៍អីផ្សេងទៀតទេតា?

ខ៖ អត់មានទេមានតែប៉ុណ្ណឹងទេ។

ក៖ អូ៎!

ខ៖ ណែនាំកូនចៅកុំអោយងងឹតល្ងង់។

ក៖ បាទតាបាទ!

ខ៖ បាទ!

ក៖ ចឹងចុងក្រោយខ្ញុំអរគុណច្រើនតាដែរបានអោយខ្ញុំជជែកជាមួយតាទាក់ទងពីប្រវត្តិលុនណុលប៉ុលពតជំនាន់ពីដើមៗចឹងហាសណាស់តា?

ខ៖ បាទៗ!

ក៖ ចឹងអើចុងក្រោយខ្ញុំសុំការអនុញ្ញាតិពីតាដើម្បីដាក់ការសម្ភាសទាំងអស់និងទៅក្នុងវេបសាយរបស់សាលាដើម្បីតំកល់ទុកអោយកូនៗចៅៗចៅទួតអីបានទេតា?

ខ៖ បាទៗ!

ក៖ អត់អីទេណេះតាណេះ?

ខ៖ បាទ! អត់អីទេ។

ក៖ បាទចឹងអរគុណច្រើនតា។